CELEX: 52013PC0505
Language: lt
Date: 2013-07-10
Title: Pasiūlymas TARYBOS REGLAMENTAS dėl bendrosios įmonės „Švarus dangus 2“

|
			
		
		
		52013PC0505
		
			Pasiūlymas TARYBOS REGLAMENTAS dėl bendrosios įmonės „Švarus dangus 2“ /* COM/2013/0505 final - 2013/0244 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
1.1.        Bendrosios aplinkybės
Strategijoje „Europa 2020“ nustatytas ES įsipareigojimas iki 2020
m. 20 % sumažinti visų šiltnamio efektą sukeliančių
dujų (ŠESD) kiekį. Baltojoje knygoje dėl transporto „Bendros
Europos transporto erdvės kūrimo planas. Konkurencingos efektyviu
išteklių naudojimu grindžiamos transporto sistemos kūrimas“
pripažįstama, kad transporto sektoriuje išmetama didelė dalis ŠESD
kiekio (~20 %), todėl siūloma iki 2050 m. transporto
sektoriuje išmetamą ŠESD kiekį sumažinti 60 %, palyginti su
1990 m. Strategijos „Europa 2020“ iniciatyva „Inovacijų Sąjunga“
taip pat raginama spręsti visuomenės uždavinius, su kurias
susiduriame, o į pasiūlymą dėl programos „Horizontas 2020“
įtrauktas uždavinys sukurti pažangias, ekologiškas ir integruotas
transporto sistemas, kurių vienas iš tikslų yra užtikrinti efektyviai
išteklius naudojantį ir aplinkos neteršiantį transportą ir
Europos transporto pramonės pirmavimą pasaulyje. Galiausiai,
strategijoje „Europa 2020“ raginama imtis veiksmų, kuriais būtų
užtikrintas tvarus augimas, ir skatinama efektyviau išteklius naudojanti,
ekologiškesnė bei konkurencingesnė ekonomika. Tačiau dėl
dabartinės ekonomikos ir finansų krizės Europai reikia imtis
drąsių priemonių, kad pasiektų tvirtą ir tvarų
augimą. 
Vienas iš pagrindinių 2014–2020 m.
laikotarpio bendrosios mokslinių tyrimų ir inovacijų programos
„Horizontas 2020“ tikslų – sustiprinti Europos pramonę
įgyvendinant veiksmus, kuriais remiami moksliniai tyrimai ir inovacijos
įvairiuose pramonės sektoriuose. Visų pirma, joje numatyta kurti
viešojo ir privačiojo sektorių partnerystes, kurios padėtų
spręsti kai kuriuos svarbiausius Europai kylančius uždavinius.
Atsižvelgdama į aeronautikos pramonę
ir pripažindama, kad sektorius susiduria su naujais uždaviniais, 2011 m.
Aviacijos mokslinių tyrimų aukšto lygio darbo grupė pateikė
naują Europos aviacijos sektoriaus viziją „Skrydžio trajektorija
2050“, kurioje atsižvelgiama į strategijos „Europa 2020“ ir Baltosios
knygos dėl transporto tikslus. Joje nustatyti plataus užmojo tikslai iki
2050 m. sumažinti poveikį aplinkai įgyvendinant naują
Aeronautikos mokslinių tyrimų Europoje patariamosios tarybos (ACARE)
Technologijų platformos strateginę mokslinių tyrimų ir
inovacijų darbotvarkę ir siekiama konsultuoti dėl bei remti
būsimus veiksmus pagal viešo ir privataus finansavimo programas
vadovaujantis visoje Europoje vykdomu bendru veiksmų planu.
Iniciatyva „Švarus dangus“ padedama Europoje
siekti šio tikslo vykdant pažangius ekologiškų technologijų
mokslinius tyrimus ir plataus masto demonstracinę veiklą oro
transporto srityje vadovaujantis nustatyta strategine mokslinių
tyrimų darbotvarke, dalyvaujant visiems suinteresuotiesiems viešojo ir
privačiojo sektorių subjektams ir atsižvelgiant į
įgyvendinimo laikotarpį iki 2050 m. 
Šis naujas pasiūlymas susijęs su
bendrąja įmone aeronautikos srityje. Jame atsižvelgiama į
rezultatus, kurie pasiekti įgyvendinant ankstesnę jungtinę
technologijų iniciatyvą (JTI) „Švarus dangus“, 2008 m. sukurtą
pagal septintąją bendrąją programą (7BP), ir iš dalies
jais remiamasi, taip pat iš dalies nustatomos naujos technologijos ir
mokslinių tyrimų kryptys. Šis pasiūlymas atitinka Komisijos
komunikatą „Viešojo ir privačiojo sektorių partnerystė
pagal programą „Horizontas 2020“. Veiksminga inovacijų ir augimo
Europoje skatinimo priemonė.
1.2.        Bendrosios įmonės
aeronautikos srityje steigimo priežastys ir tikslai
Šiuo metu Europos aeronautikos sektorius yra
vienas pirmaujančių pasaulyje pagal gamybą užimtumą ir
eksportą, jo metinė apyvarta viršija 100 mlrd. EUR ir jame dirba apie
750 000 žmonių. Tačiau keliaujant oro transportu išmetama
maždaug 7 % viso transporto sektoriaus išmetamo teršalų kiekio ir tai
sudaro apie 2 % viso visame pasaulyje išmetamo CO2 kiekio.
Jei nebus imtasi jokių priemonių,
dėl numatomo eismo augimo gerokai padidės išmetamų teršalų
kiekis, todėl itin svarbu drastiškai sumažinti oro transporto poveikį
aplinkai, jei Europa nori pasiekti klimato kaitos ir energetikos dokumentų
rinkinyje nustatytus tikslus.
Nepaisant to, kad šiuo metu pirmauja, Europos
aeronautikos pramonė vis dažniau susiduria su stipria, viešai remiama
tarptautine konkurencija ir tenka konkuruoti su tradiciniais arba naujais
konkurentais. 
Tarptautinis šio sektoriaus konkurencingumas
ateityje, taigi, ir jo indėlis sprendžiant visuomenės uždavinius,
susijusius su paslaugų teikimu, ekonominės veiklos rezultatais ir
darbo vietų kūrimu, priklausys nuo jame naudojamų
technologijų aplinkosauginio veiksmingumo ir degalų naudojimo
efektyvumo. Tam, kad išlaikytų pirmaujančias pozicijas pasaulyje, ES
aeronautikos pramonėje turėtų būti kuriamos novatoriškos
efektyvaus degalų naudojimo technologijos ir konkurencingi aukštos
kokybės produktai įgyvendinant visos Europos MTTP programą, kuri
apima visus subjektus, veikiančius tiekimo ir praktinės patirties
sklaidos grandinėje.
Aeronautikos technologijų aplinkosauginio
veiksmingumo didinimas – labai sudėtingas ir brangus procesas, kuriam
reikia ilgalaikio įsipareigojimo skirti lėšų. Dėl
išlaidų ir rizikos privačioms bendrovėms sudėtinga sutelkti
žmogiškuosius ir finansinius išteklius, reikalingus, kad būsimuose
orlaiviuose taikysimos technologijos būtų patobulintos radikaliai ir
nebijant rizikos. Dėl rinkos nepakankamumo ir šalutinio poveikio
ekonomikai reikalinga valstybės intervencija, kuria siekiama padėti
pereiti nuo MTTP pasirengimo veikti konkurencinėje aplinkoje prie
rezultatų taikymo, kad būtų sukurti paklausūs produktai. 
Aeronautikos sektorius iš esmės yra
pasaulinio masto ir būtinų techninių žinių atskiros šalys
sukaupusios neturi. Techninių ir praktinių žinių sklaidos
grandinė labai padrika – kompetencijos nuolat perskirstomos iš
pagrindinių aeronautikos srityje pažengusių valstybių šioje
srityje mažiau pažengusioms valstybėms, kurios vis dėl to turi
techninės kompetencijos, kuri būtina visai tiekimo grandinei
skatinti. 
Siūloma, kad naujoji programa „Švarus
dangus“ būtų įgyvendinama tęsiant bendrosios
įmonės „Švarus dangus“ veiklą ir ja remiantis, siekiant
pagerinti Europos aeronautikos technologijų poveikį aplinkai ir
užtikrinti Europos aeronautikos pramonės tarptautinį
konkurencingumą ateityje. Siūlomos iniciatyvos tikslai:
1.           Prisidėti prie
mokslinių tyrimų veiklos, inicijuotos pagal Reglamentą (EB) Nr.
71/2008, užbaigimo, 2013 m. ... Europos Parlamento ir Tarybos reglamento (ES)
Nr. .../2013, kuriuo sukuriama bendroji mokslinių tyrimų ir
inovacijų programa „Horizontas 2020“, įgyvendinimo bei visų
pirma [2013 m. ... Tarybos] sprendimo (ES) Nr. .../2013/ES [, kuriuo sukuriama
programos „Horizontas 2020“ specialioji programa,] veiklos ramsčio
„Visuomenės uždaviniai“ uždavinio sukurti pažangias, ekologiškas ir
integruotas transporto sistemas įgyvendinimo;
2.           Padėti siekti bendrosios
technologijų iniciatyvos „Švarus dangus 2“ tikslų, visų pirma
integruoti, demonstruoti ir patvirtinti technologijas, kurios gali:
(a)         
padidinti orlaivių kuro naudojimo
efektyvumą ir taip išmetamo CO2 kiekį sumažinti 20– 30%,
palyginti su moderniausiais orlaiviais, kurie bus pradėti eksploatuoti
2014 m.;
(b)         
sumažinti orlaivių išmetamo NOx kiekį ir
keliamo triukšmo lygį 20–30 %, palyginti su moderniausiais
orlaiviais, kurie bus pradėti eksploatuoti 2014 m.
Pasiekus šiuos tikslus, naudą pajus visa
Europa. Nauda aplinkai iš esmės yra tarpvalstybinio pobūdžio, o
sektoriaus augimo šalutinis poveikis ekonomikai turės įtakos visai
oro transporto sektoriaus paslaugų bendruomenei (avialinijoms, oro
uostams).
1.3.        Pamatas – ankstesnė
patirtis
Šis pasiūlymas grindžiamas
dabartinės JTI įgyvendinimo pagal 7BP laimėjimais. Bendroji
įmonė „Švarus dangus“ įsteigta 2007 m. reaguojant į
poreikį mažinti intensyvėjančio oro eismo poveikį aplinkai
ir orlaivių išmetamų teršalų kiekį. Jos mokslinių
tyrimų programoje pagrindinis dėmesys skiriamas šiems uždaviniams,
kuriuos reikia pasiekti iki 2017 m.
Programai „Švarus dangus“ pavyko sulaukti
aktyvaus ir plataus visų pagrindinių suinteresuotųjų
subjektų, įskaitant daugybę MVĮ, dalyvavimo.
Įgyvendinant programą „Švarus dangus“, 12 lyderių (11 stambių
pramonės įmonių ir viena mokslinių tyrimų
įstaiga), 74 asocijuotieji nariai ir daugiau kaip 450 partnerių dirba
kartu daugelyje technologijos sričių siekdami įgyvendinti
aplinkos apsaugos tikslus ir pademonstruoti bei patvirtinti reikalingas
technologijų inovacijas bendrai nustatytoje programoje. 
Nuo pat jos įsteigimo bendroji
įmonė „Švarus dangus“ sėkmingai darė pažangą siekiant
strateginių aplinkos apsaugos tikslų; tai patvirtinta programos
tarpiniame vertinime. Jau pradėta parodomųjų pavyzdžių
kampanija, per kurią posistemio lygmeniu testuojamos mokslinių tyrimų
rezultatų technologinės galimybės, ir iš pirmųjų
rezultatų vertinimo matyti, kad jos aplinkos apsaugos tikslai bus
pasiekti. Po pradinio etapo paaiškėjo, kad teisinės, finansinės
ir valdymo sistemos yra efektyvios ir tenkina eksploatavimo poreikius. 2010 m.
atliktame pirmajame tarpiniame vertinime pripažinti jos privalumai ir pateiktos
valdymo ir techninių problemų sprendimo rekomendacijos, kurias
įgyvendinus buvo sukurta dabar siūloma patobulinti bendrosios
įmonės infrastruktūra. 
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Komisija atliko siūlomo reglamento
poveikio vertinimą, kuris pridedamas prie pasiūlymo. Atliekant
poveikio vertinimą buvo analizuojamos įvairios viešojo ir
privačiojo sektorių partnerystės įgyvendinimo
galimybės atsižvelgiant į poreikį, kad naujos technologijos
būtų parengtos įdiegti, kai tik prasidės oro laivyno
atnaujinimas, kuris priklausys nuo pasaulinės rinkos sąlygų.
Poveikio vertinime padaryta išvada, kad patobulintos BĮ galimybė,
kuri grindžiama įgyvendinant dabartinę BĮ „Švarus dangus“
įgyta patirtimi, – geriausias būdas pasiekti MTTP programoje
nustatytus tikslus. Poveikio vertinimą papildė tuo pat metu vykdytos
konsultacijos, kurių išvados pateikiamos kaip poveikio vertinimo priedas.
2012 m. liepos mėn. pradėtos viešos
konsultacijos, kurios buvo baigtos 2012 m. spalio mėn., ir buvo gauta
atsakymų į daugelį klausimų, visų pirma apie
apimtį ir tinkamiausią struktūrą, kuri leistų
optimizuoti techninių tikslų įgyvendinimą: 95 %
atsakymų pateikta nuomonė, kad tikslinga įsteigti viešojo ir
privačiojo sektorių partnerystę aeronautikos srityje pagal
programą „Horizontas 2020“. Dauguma dalyvių (89 %) pritarė
arba labai pritarė tam, kad viešojo ir privačiojo sektorių
partnerystė aeronautikos srityje pagrindinį dėmesį
turėtų skirti plataus masto daug žadančių naujų
technologijų demonstravimui. Be to, daugumoje atsakymų (41 %
įvertino palankiai ir 33 % labai palankiai) remiamas tam skirtos
teisinės struktūros, kurios valdymas būtų patobulintas, o
reguliavimo sistema – supaprastinta, sukūrimas.
Pasiūlymas dėl „Švarus dangus 2“
suinteresuotiesiems aeronautikos bendruomenės subjektams pateiktas 2012 m.
rugsėjo mėn. aviacijos parodoje Berlyne. Visa bendruomenė iš
karto palaikė požiūrį išplėsti iniciatyvą „Švarus
dangus“, įtraukiant naują darbo programą, kurioje būtų
pasinaudojama dabartinės programos rezultatais ir nagrinėjamos naujos
technologijų sritys.
2012 m. birželio mėn. Komisija
įsteigė nepriklausomą ekspertų grupę. Ji pateikė
ekspertų nuomonę apie naujos programos „Švarus dangus“ turinį ir
svarbą bei įvertino įvairius tolesnių veiksmų
scenarijus. Jos nuomonė dėl patobulintos JTI buvo labai teigiama.
Nacionalinių vyriausybių,
interesų grupių ir asociacijų buvo paprašyta pateikti savo
pozicijas dėl „Švarus dangus 2“, kaip viešojo ir privačiojo
sektorių partnerystės, įsteigimo. Visose raštu pateiktose
nuomonėse iniciatyva ir patobulinta JTI sulaukė didelio palaikymo.
3.           TEISINIAI PASIŪLYMO ASPEKTAI
·       
Siūlomų veiksmų santrauka
Pasiūlymą sudaro Tarybos reglamentas
dėl bendrosios įmonės „Švarus dangus 2“. Bendroji
įmonė „Švarus dangus 2“ pirmiausia įsteigta 2007 m. gruodžio 20
d. Tarybos reglamentu (EB) Nr. 71/2008, kuris turi būti panaikintas
ir nebegalios nuo 2014 m. sausio 1 d.
·       
Teisinis pagrindas
Šio pasiūlymo teisinis pagrindas yra
Sutarties dėl Europos Sąjungos veikimo 187 straipsnis.
Bus taikomos „Horizonto 2020“ dalyvavimo ir
sklaidos taisyklės. Tačiau dėl specifinių šios iniciatyvos
veiklos poreikių būtina nuo šių taisyklių nukrypti
leidžianti nuostata. Vis dėlto ta speciali nukrypti leidžianti nuostata
šiuo etapu nėra įtraukta į šį pasiūlymą, kad
nebūtų sutrukdyta institucijų diskusijoms dėl tinkamo
teisinio pagrindo ir procedūrinės tų taisyklių
priėmimo tvarkos, tebevykstančioms atliekant teisėkūros
darbą, susijusį su Komisijos pateiktu Europos Parlamento ir Tarybos
reglamento, kuriuo nustatomos Bendrosios mokslinių tyrimų ir
inovacijų programos „Horizontas 2020“ dalyvavimo ir sklaidos,
pasiūlymu (COM(2011) 0810 - 2011/0399 (COD)). Vėliau, atsižvelgiant
į pirmiau minėtų diskusijų rezultatus, bus pradėta
taikyti speciali nukrypti leidžianti nuostata.
Siekiant pritraukti MVĮ, universitetus
bei iki šiol Europos mokslinių tyrimų programose nedalyvavusius
subjektus ir išplėsti tiekimo ir praktinės patirties sklaidos
grandines kartu užtikrinant mažų subjektų ir didelių
integratorių glaudžius ryšius ir bendradarbiavimą, nukrypti
leidžiančia nuostata bus nustatyta, kad būtina dalyvavimo bendrosios
įmonės „Švarus dangus 2“ skelbiamuose kvietimuose teikti paraiškas
sąlyga bus vienas juridinis asmuo, įsisteigęs valstybėje
narėje arba asocijuotoje šalyje.
·       
Subsidiarumas ir proporcingumas
Vykdant nacionalines programas negalima
tinkamai pasiekti pasiūlymo tikslų, nes dėl šio uždavinio dydžio
nė viena valstybė narė nėra pajėgi įgyvendinti jo
savarankiškai. Nacionalinės programos viena nuo kitos labai skiriasi.
Kadangi programos yra fragmentiškos ir kartais sutampa, reikia imtis
efektyvesnių veiksmų Europos Sąjungos lygmeniu. Labiau
tikėtina, kad jas pavyktų įgyvendinti sutelkiant ir
koordinuojant mokslinius tyrimus bei technologinę plėtrą ES
lygmeniu, atsižvelgiant į plėtotinos infrastruktūros bei
technologijų tarptautinį pobūdį ir poreikį sukaupti
pakankamai išteklių. Europos Sąjungos intervencija padės
racionalizuoti mokslinių tyrimų programas ir užtikrinti
plėtojamų sistemų sąveiką ne tik bendrais
ikinormatyviniais tyrimais, padedančiais rengti standartus, bet ir de
facto standartizacija, kurios poreikis atsiras dėl glaudaus
tyrėjų bendradarbiavimo ir tarptautinių demonstravimo
projektų. Šis standartų kūrimas atvers platesnę rinką
ir skatins konkurenciją. Pasiūlymo užmojis turėtų
paskatinti atskiras valstybes nares nacionaliniu lygmeniu vykdyti papildomas
iniciatyvas, kuriomis siekiama sustiprinti Europos mokslinių tyrimų
erdvę. Iš esmės JTI tikslas yra sustiprinti šias nacionalines ir
regionines programas, siekiant geriausio bendrų pastangų poveikio.
Pagal proporcingumo principą, šio
reglamento nuostatomis neviršijama to, kas būtina jo tikslams pasiekti.
·       
Pasirinkta priemonė
Siūloma priemonė – reglamentas.
Kitos priemonės nebūtų tinkamos
dėl toliau nurodytos priežasties:
įmonei, kurios veikloje dalyvauja
Sąjunga, įsteigti reikia Tarybos reglamento.
4.           POVEIKIS BIUDŽETUI
Kartu su šiuo reglamentu pateikiamoje
finansinėje teisės akto pasiūlymo pažymoje nurodytas numatomas
poveikis biudžetui. Galiojančiomis kainomis, didžiausias ES įnašas
(įskaitant ELPA įnašą) yra 1,8 mlrd. EUR[1]. Šis įnašas bus skirtas iš
Mokslinių tyrimų ir inovacijų GD finansinio paketo, skirto
veiklos ramsčio „Visuomenės uždaviniai“ uždaviniui sukurti pažangias,
ekologiškas ir integruotas transporto sistemas įgyvendinant
bendrąją mokslinių tyrimų ir inovacijų programą
„Horizontas 2020“. Didžiausias Sąjungos įnašas, numatytas
veiklos išlaidoms padengti, yra 1 760 mln. EUR. Didžiausias Sąjungos
įnašas, numatytas einamosioms išlaidoms padengti, yra 40 mln. EUR. 
2013/0244 (NLE)
Pasiūlymas
TARYBOS REGLAMENTAS
dėl bendrosios įmonės „Švarus
dangus 2“ 
(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 187 straipsnį ir
188 straipsnio pirmą pastraipą,
atsižvelgdama į Europos Komisijos
pasiūlymą,
atsižvelgdama į Europos Parlamento
nuomonę[2],
atsižvelgdama į Ekonomikos ir
socialinių reikalų komiteto nuomonę[3],
kadangi:
(1)       jungtinių
technologijų iniciatyvų formą turinčios viešojo ir
privačiojo sektorių partnerystės pirmiausia buvo numatytos 2006
m. gruodžio 18 d. Europos Parlamento ir Tarybos sprendime Nr. 1982/2006/EB
dėl Europos bendrijos mokslinių tyrimų, technologinės
plėtros ir demonstracinės veiklos septintosios bendrosios programos
(2007–2013 m.)[4];
(2)       2006 m. gruodžio 19 d.
Tarybos sprendime 2006/971/EB dėl specialiosios programos
„Bendradarbiavimas“, įgyvendinančios Europos bendrijos mokslinių
tyrimų, technologinės plėtros ir demonstracinės veiklos
septintąją bendrąją programą (2007–2013 m.)[5] nustatytos konkrečios
remtinos viešojo ir privačiojo sektorių partnerystės, tarp
jų – viešojo ir privačiojo sektorių partnerystė
konkrečioje jungtinės technologijų iniciatyvos „Švarus dangus“
srityje;
(3)       strategijoje „Europa 2020“[6] pabrėžiamas poreikis
sudaryti palankias sąlygas investicijoms į žinias ir inovacijas, kad
Sąjungoje būtų pasiektas pažangus, tvarus ir integracinis
augimas. Tą strategiją parėmė ir Europos Parlamentas, ir
Taryba; 
(4)       2013 m. … Europos
Parlamento ir Tarybos reglamento (ES) Nr. …/2013, kuriuo sukuriama
bendroji mokslinių tyrimų ir inovacijų programa „Horizontas
2020“ (2014–2020 m.)[7],
tikslas – padaryti didesnį poveikį moksliniams tyrimams ir inovacijoms
sujungiant bendrosios programos „Horizontas 2020“ ir privačiojo sektoriaus
lėšas ir sukuriant viešojo ir privačiojo sektorių partnerystes
pagrindinėse srityse, kuriose moksliniai tyrimai ir inovacijos gali
padėti siekti platesnių Sąjungos konkurencingumo tikslų ir
spręsti visuomenės uždavinius. Sąjunga gali dalyvauti tose
partnerystėse mokėdama finansinius įnašus bendrosioms
įmonėms, įsteigtoms remiantis Sutarties 187 straipsniu pagal
Sprendimą Nr. 1982/2006/EB;
(5)       kaip numatyta 2013 m.
...Tarybos sprendime (ES) Nr. …/2013 dėl specialiosios programos,
kuria įgyvendinamas „Horizontas 2020“ (2014–2020)[8], pagal Sprendimą Nr.
1982/2006/EB įsteigtoms bendrosioms įmonėms parama
turėtų būti toliau teikiama Sprendime (ES) Nr. …/2013
nurodytomis sąlygomis;
(6)       2007 m. gruodžio 20 d.
Tarybos reglamentu (EB) Nr. 71/2008 dėl bendrosios įmonės
„Švarus dangus“ įsteigimo[9]
įsteigta bendroji įmonė „Švarus dangus“ siekia savo tikslų
skatinti naujus mokslinius tyrimus pasitelkus viešojo ir privačiojo
sektorių partnerystę, kuri sudaro sąlygas ilgalaikiam
suinteresuotųjų subjektų, veikiančių Europos
aeronautikos srityje, bendradarbiavimui. Mažosios ir vidutinės
įmonės (MVĮ) labai aktyviai dalyvavo programoje „Švarus dangus“
ir joms buvo skirta apie 40 % kvietimų teikti paraiškas biudžeto.
Bendrosios įmonės „Švarus dangus“ tarpinio vertinimo rezultatai[10] parodė, kad bendroji
įmonė sėkmingai daro pažangą siekiant aplinkos apsaugos
tikslų. Be to, pavyko sulaukti aktyvaus ir plataus visų
pagrindinių Sąjungos pramonės įmonių ir daugybės
MVĮ dalyvavimo. Taip užsimezgė nauji bendradarbiavimo ryšiai ir pradėjo
dalyvauti naujos organizacijos. Todėl reikėtų toliau remti jos
mokslinių tyrimų sritį, kad būtų pasiekti šio
reglamento 2 straipsnyje nustatyti tikslai; 
(7)       toliau teikiant paramą
mokslinių tyrimų programai „Švarus dangus“ taip pat reikėtų
atsižvelgti į patirtį, įgytą veikiant bendrajai įmonei
„Švarus dangus“, įskaitant jos tarpinio vertinimo rezultatus ir
suinteresuotųjų subjektų rekomendacijas[11]. Norint padidinti
efektyvumą ir užtikrinti supaprastinimą, ji turėtų
būti įgyvendinama pasitelkus labiau tikslą
atitinkančią struktūrą ir taisykles. Tuo tikslu bendroji
įmonė „Švarus dangus 2“ turėtų patvirtinti jos poreikius
atitinkančias finansines taisykles, laikydamasi 2012 m. spalio
25 d. Europos Parlamento ir Tarybos reglamento (ES, Euratomas)
Nr. 966/2012 dėl Sąjungos bendrajam biudžetui taikomų
finansinių taisyklių[12]
209 straipsnio;
(8)       bendrosios įmonės
„Švarus dangus“ privatūs nariai raštu sutiko, kad bendrosios
įmonės „Švarus dangus“ veiklos srities mokslinių tyrimų
veikla būtų tęsiama parengus viešojo ir privačiojo
sektorių partnerystei labiau pritaikytą struktūrą.
Tikslinga, kad bendrosios įmonės „Švarus dangus 2“ privatūs
nariai pritarimo raštu priimtų šio reglamento I priede pateiktus
įstatus; 
(9)       siekdama savo tikslų,
bendroji įmonė „Švarus dangus 2“ didžiąją dalį
finansinės paramos nariams ir dalyviams turėtų teikti
dotacijomis išnagrinėjus atvirus ir konkurencingus kvietimus teikti
paraiškas; 
(10)     privačių narių
įnašai neturėtų būti skiriami tik bendrosios
įmonės „Švarus dangus 2“ administracinėms išlaidoms padengti ir
bendram finansavimui, kurio reikia norint įgyvendinti mokslinių
tyrimų ir inovacijų veiksmus, kuriuos remia bendroji įmonė
„Švarus dangus 2“; 
(11)     jų įnašai
turėtų sietis su papildoma veikla, kurios turi imtis privatūs
nariai, kaip numatyta papildomos veiklos plane. Siekiant susidaryti
tinkamą sverto poveikio vaizdą, ta papildoma veikla turėtų
būti prisidedama prie platesnės jungtinės technologijos iniciatyvos
„Švarus dangus“; 
(12)     dalyvavimas
netiesioginėje veikloje, kurią finansuoja bendroji įmonė
Švarus dangus 2“, turėtų atitikti 2013 m. ... Europos Parlamento
ir Tarybos reglamentą (ES) Nr. .../2013, kuriuo nustatomos bendrosios
mokslinių tyrimų ir inovacijų programos „Horizontas 2020“
(2014–2020 m.) dalyvavimo ir sklaidos taisyklės[13]; 
(13)     Sąjungos finansinis
įnašas turėtų būti valdomas pagal patikimo finansų
valdymo principą ir netiesioginio valdymo taisykles, nustatytas Reglamente
(ES, Euratomas) Nr. 966/2012 ir 2012 m. spalio 29 d. Komisijos
deleguotajame reglamente (ES) Nr. 1268/2012 dėl Reglamento (ES,
Euratomas) Nr. 966/2012[14];

(14)     Sąjungos lėšų
gavėjų pagal šį reglamentą auditas turėtų
būti atliekamas taip, kad sumažėtų administracinė našta,
laikantis Reglamento (ES) Nr. …/2013 [bendroji programa
„Horizontas 2020“];
(15)     Sąjungos ir kitų
bendrosios įmonės „Švarus dangus 2“ narių finansiniai interesai
per visą išlaidų ciklą turėtų būti saugomi
proporcingomis priemonėmis, įskaitant pažeidimų prevenciją,
aptikimą ir tyrimą, prarastų, neteisingai išmokėtų ar
netinkamai panaudotų lėšų susigrąžinimą ir, kai tinka,
taikant administracines ir finansines sankcijas pagal Reglamentą (ES,
Euratomas) Nr. 966/2012;
(16)     bendrosios įmonės
„Švarus dangus 2“ atžvilgiu Komisijos vidaus auditorius turi tuos pačius
įgaliojimus, kaip ir Komisijos atžvilgiu; 
(17)     pagal Sutarties 287 straipsnio
1 dalį, Sąjungos įsteigtų įstaigų ar organų
steigimo dokumente gali būti draudžiama Audito Rūmams tikrinti
visų tų įstaigų ar organų pajamų ir išlaidų
sąskaitas. Pagal Reglamento (ES, Euratomas) Nr. 966/2012 60
straipsnio 5 dalį įstaigų, įsteigtų pagal Reglamento
(ES, Euratomas) Nr. 966/2012 209 straipsnį, sąskaitas turi
patikrinti nepriklausoma audito įstaiga, kuri pateikia nuomonę, inter
alia, ar apskaita yra patikima, o pagrindinės operacijos –
teisėtos ir tvarkingos. Siekiu išvengti dvigubo sąskaitų
patikrinimo pateisinama tai, kad bendrosios įmonės „Švarus dangus 2“
sąskaitų neturėtų tikrinti Audito Rūmai;
(18)     siekiant įgyvendinti
Sąjungos finansinę paramą didelės apimties kelerius metus
trunkantiems veiksmams, rekomenduojama numatyti išskaidyti Sąjungos ir
bendrosios įmonės „Švarus dangus 2“ daugiamečius biudžeto
įsipareigojimus į kasmet mokamų išmokų dalis. Dėl
ilgalaikių privalomų Sąjungos ir bendrosios įmonės
„Švarus dangus 2“ prisiimtų įsipareigojimų būtų galima
sumažinti netikrumą, susijusį su tokios didelės apimties
veiksmų užbaigimu;
(19)     pagal Europos Sąjungos
sutarties 5 straipsnyje išdėstytus subsidiarumo ir proporcingumo principus
bendrosios įmonės „Švarus dangus 2“ tikslų – visoje
Sąjungoje stiprinti mokslinius tyrimus ir inovacijas – valstybės
narės negali deramai pasiekti, todėl, siekiant išvengti dubliavimosi,
išlaikyti kritinę masę ir užtikrinti efektyviausią viešojo
finansavimo panaudojimą, būtų geriau siekti Sąjungos
lygmeniu; šiame reglamente yra numatytos minimalios minėtų
tikslų įgyvendinimo priemonės, kuriomis neviršijama to, kas
būtina nurodytiems tikslams pasiekti.
(20)     bendroji įmonė
„Švarus dangus“ įsteigta laikotarpiui iki 2017 m. gruodžio 31 d.
Bendroji įmonė „Švarus dangus 2“ turėtų nuolat remti
mokslinių tyrimų programą „Švarus dangus“ plėsdama veiklos
barus pagal iš dalies pakeistą taisyklių rinkinį. Siekiant
užtikrinti optimalų moksliniams tyrimams skirtų lėšų
panaudojimą perėjimas nuo bendrosios įmonės „Švarus dangus“
prie bendrosios įmonės „Švarus dangus 2“ turėtų būti
suderintas su perėjimu nuo septintosios bendrosios programos prie
bendrosios programos „Horizontas 2020“ ir vykti tuo pačiu metu. Todėl,
siekiant teisinio tikrumo ir aiškumo, Tarybos reglamentas (EB) Nr. 71/2008
turėtų būti panaikintas ir reikėtų nustatyti
pereinamojo laikotarpio nuostatas,
PRIĖMĖ ŠĮ
REGLAMENTĄ:
1 straipsnis
Įsteigimas
1.           Siekiant įgyvendinti
aeronautikos srities jungtinę technologijų iniciatyvą,
laikotarpiui nuo 2014 m. sausio 1 d. iki 2024 m. gruodžio 31 d.
įsteigiama bendroji įmonė (toliau – bendroji įmonė
„Švarus dangus 2“), kaip apibrėžta Sutarties 187 straipsnyje.
2.           Bendroji įmonė
„Švarus dangus 2“ pakeičia Tarybos reglamentu (EB) Nr. 71/2008
įsteigtą bendrąją įmonę „Švarus dangus“ ir perima
jos teises bei pareigas. 
3.           Bendroji įmonė
„Švarus dangus 2“ yra subjektas, kuriam pavesta įgyvendinti viešojo ir
privačiojo sektorių partnerystę, numatytą Europos Parlamento
ir Tarybos reglamento (ES, Euratomas) Nr. 966/2012[15] 209 straipsnyje.
4.           Bendroji įmonė
„Švarus dangus 2“ yra juridinis asmuo. Kiekvienoje valstybėje narėje
ji turi plačiausią juridiniams asmenims pagal tos valstybės
įstatymus suteikiamą teisnumą. Ji gali įsigyti kilnojamojo
ir nekilnojamojo turto arba juo disponuoti ir gali dalyvauti teismo procesuose.
5.           Bendrosios įmonės
„Švarus dangus 2“ buveinė yra Briuselyje (Belgija).
6.           Bendrosios įmonės
„Švarus dangus 2“ įstatai pateikti priede.
2 straipsnis
Tikslai 
Bendrosios įmonės „Švarus dangus 2“
tikslai:
1.           Prisidėti prie
mokslinių tyrimų veiklos, inicijuotos pagal Reglamentą (EB) Nr.
71/2008, užbaigimo, 2013 m. ... Europos Parlamento ir Tarybos reglamento (ES)
Nr. .../2013, kuriuo sukuriama bendroji mokslinių tyrimų ir
inovacijų programa „Horizontas 2020“, įgyvendinimo bei visų
pirma [2013 m. ... Tarybos] sprendimo (ES) Nr. .../2013/ES [, kuriuo sukuriama
programos „Horizontas 2020“ specialioji programa], veiklos ramsčio „Visuomenės
uždaviniai“ uždavinio sukurti išmanias, netaršias ir integruotas transporto
sistemas įgyvendinimo;
2.           Padėti siekti bendrosios
technologijų iniciatyvos „Švarus dangus 2“ tikslų, visų pirma
integruoti, demonstruoti ir patvirtinti technologijas, kurios gali:
(a)         
padidinti orlaivių kuro naudojimo
efektyvumą ir taip išmetamo CO2 kiekį sumažinti 20– 30%,
palyginti su moderniausiais orlaiviais, kurie bus pradėti eksploatuoti
2014 m.;
(b)         
sumažinti orlaivių išmetamo NOx kiekį ir
keliamo triukšmo lygį 20–30 %, palyginti su moderniausiais orlaiviais,
kurie bus pradėti eksploatuoti 2014 m.
3 straipsnis
Sąjungos finansinis įnašas 
1.           Didžiausias Sąjungos
įnašas, įskaitant ELPA asignavimus, į bendrąją
įmonę „Švarus dangus 2“ administracinėms ir veiklos išlaidoms
padengti yra 1,8 mlrd. EUR. Įnašas mokamas iš Sąjungos bendrojo
biudžeto asignavimų, skirtų specialiajai programai „Horizontas 2020“,
kuria įgyvendinama bendroji programa „Horizontas 2020“, pagal Reglamento
(ES, Euratomas) Nr. 966/2012 58 straipsnio 1 dalies c punkto iv papunkčio,
60 ir 61 straipsnių nuostatas, taikomas to reglamento 209 straipsnyje
nurodytoms įstaigoms.
2.           Sąjungos finansinio
įnašo teikimo tvarka nustatoma įgaliojimo susitarimu ir metiniais
lėšų pervedimo susitarimais, kuriuos Sąjungos vardu turi
sudaryti Komisija ir bendroji įmonė „Švarus dangus 2“.
3.           Į 2 dalyje nurodytą
įgaliojimo susitarimą turi būti įtraukti aspektai,
išdėstyti Reglamento (ES, Euratomas) Nr. 966/2012 58 straipsnio 3 dalyje,
60 ir 61 straipsniuose ir Komisijos deleguotojo reglamento (ES) Nr. 1268/2012
40 straipsnyje, ir, inter alia:
(a)         
su atitinkamais veiklos rodikliais, nurodytais
Sprendimo Nr. …/ES [specialioji programa, kuria įgyvendinama bendroji
programa „Horizontas 2020“] II priede, susiję bendrosios įmonės
„Švarus dangus 2“ įnašams taikomi reikalavimai;
(b)         
bendrosios įmonės „Švarus dangus 2“
įnašui taikomi reikalavimai, svarbūs vykdant Sprendimo Nr. …/ES
[specialioji programa, kuria įgyvendinama bendroji programa „Horizontas
2020“] III priede nurodytą stebėseną;
(c)         
specialūs veiklos rodikliai, susiję su
bendrosios įmonės „Švarus dangus 2“ veikimu;
(d)         
duomenų, kurių reikia, kad Komisija
galėtų įvykdyti sklaidos ir ataskaitų teikimo prievoles,
teikimo tvarka;
(e)         
žmogiškųjų išteklių naudojimas ir
pokyčiai, ypač įdarbinimas pagal pareigų grupę,
lygį ir kategoriją, perklasifikavimo veiksmai ir bet kokie
darbuotojų skaičiaus pokyčiai.
4 straipsnis
Narių, kitų nei Sąjunga, įnašai
1.           Bendrosios įmonės
„Švarus dangus 2“ nariai, kiti nei Sąjunga, per 1 straipsnyje
nurodytą laikotarpį skiria bendrą bent 2,25 mlrd. EUR
įnašą, arba užtikrina, kad jį skirtų su jais susiję
nariai.
2.           1 dalyje nurodytą
įnašą sudaro:
(a)         
įnašai į bendrąją
įmonę „Švarus dangus 2“, kaip nustatyta I priede pateiktų
įstatų 15 punkto 2 dalyje ir 15 punkto 3 dalies b papunktyje;
(b)         
narių, kitų nei Sąjunga, ar su jais
susijusių subjektų bent 990 mln. EUR vertės nepiniginiai
įnašai per 1 straipsnyje nustatytą laikotarpį, sudaryti iš
išlaidų, kurias jie patyrė įgyvendindami bendrosios
įmonės „Švarus dangus 2“ darbo plane nenumatytą papildomą
veiklą, kuria prisidedama prie bendrosios technologijų iniciatyvos
„Švarus dangus“ tikslų įgyvendinimo. Šias išlaidas galima padengti
pagal kitas Sąjungos finansavimo programas, laikantis taikytinų
taisyklių ir procedūrų. Tokiais atvejais Sąjungos
finansavimas nepakeičia narių, kitų nei Sąjunga, ar su jais
susijusių subjektų nepiniginių įnašų.
B punkte nurodytos išlaidos neatitinka bendrosios
įmonės „Švarus dangus 2“ finansinės paramos teikimo
sąlygų. Atitinkama veikla nurodoma papildomos veiklos plane, kuriame
pateikiama apskaičiuota tų įnašų vertė. 
3.           Bendrosios įmonės
„Švarus dangus 2“ nariai, kiti nei Sąjunga, iki kiekvienų metų
sausio 31 d. bendrosios įmonės „Švarus dangus 2“ valdybai
pateikia ataskaitą apie 2 dalyje nurodytų įnašų, skirtų
kiekvienais ankstesniais finansiniais metais, vertę.
4.           Siekiant įvertinti 2
dalies b punkte ir I priede pateiktų įstatų 15 punkto 3 dalies b
papunktyje nurodytus įnašus, išlaidos nustatomos pagal atitinkamų
subjektų įprastą išlaidų apskaitos praktiką, pagal
šalyje, kurioje įsisteigęs kiekvienas subjektas, taikomus apskaitos
standartus ir pagal taikomus tarptautinius apskaitos standartus ir (arba)
tarptautinius finansinės atskaitomybės standartus. Išlaidas
patvirtina atitinkamo subjekto paskirtas nepriklausomas išorės auditorius.
Įnašų vertinimą patikrina bendroji įmonė "Švarus
dangus 2“. Jei lieka neaiškumų, bendroji įmonė „Švarus dangus 2“
gali atlikti jų auditą.
5.           Komisija gali nutraukti,
proporcingai sumažinti ar sustabdyti bendrajai įmonei „Švarus dangus 2“
skirtą Sąjungos finansinį įnašą arba inicijuoti I
priede pateiktų įstatų 24 punkto 2 dalyje nurodytą
likvidavimo procedūrą, jei tie nariai ar su jais susiję
subjektai neskiria 2 dalyje nurodytų įnašų, skiria tik jų
dalį ar skiria juos pavėluotai.
5 straipsnis
Finansinės taisyklės
Bendroji įmonė „Švarus dangus 2“
priima savo specialiąsias finansines taisykles pagal Reglamento (ES,
Euratomas) Nr. 966/2012 209 straipsnį ir Reglamentą (ES)
Nr. ... [Deleguotasis reglamentas dėl VPSP taikomo pavyzdinio
finansinio reglamento]. 
6 straipsnis
Darbuotojai
1.           Bendrosios įmonės
„Švarus dangus 2“ darbuotojams taikomi Europos Sąjungos
pareigūnų tarnybos nuostatai ir Kitų tarnautojų
įdarbinimo sąlygos, nustatyti Tarybos reglamentu (EEB, Euratomas,
EAPB) Nr. 259/68[16],
ir Sąjungos institucijų tarpusavio susitarimu priimtos tų
Tarnybos nuostatų ir tų Kitų tarnautojų įdarbinimo
sąlygų įgyvendinimo taisyklės.
2.           Bendrosios įmonės
„Švarus dangus 2“ darbuotojų atžvilgiu valdyba naudojasi
įgaliojimais, kurie Tarnybos nuostatuose suteikti paskyrimų tarnybai,
o Kitų tarnautojų įdarbinimo sąlygose – institucijai,
įgaliotai sudaryti darbo sutartis (toliau – paskyrimų tarnybos
įgaliojimai).
Laikydamasi Tarnybos nuostatų 110 straipsnio
valdyba priima sprendimą, pagrįstą Tarnybos nuostatų 2
straipsnio 1 dalimi ir Kitų tarnautojų įdarbinimo
sąlygų 6 straipsniu, dėl atitinkamų paskyrimų tarnybos
įgaliojimų perdavimo vykdomajam direktoriui ir sąlygų,
kuriomis tas įgaliojimų perdavimas gali būti sustabdytas, apibrėžimo.
Vykdomajam direktoriui leidžiama atlikti perįgaliojimą.
Kai to reikia dėl išimtinių
aplinkybių, valdyba gali priimti sprendimą laikinai sustabdyti
paskyrimų tarnybos įgaliojimų perdavimą vykdomajam
direktoriui bei jo įvykdytą perįgaliojimą, kad jais naudotųsi
pati arba perduotų vienam iš savo narių arba bendrosios įmonės
darbuotojui, kitam nei vykdomasis direktorius.
3.           Valdyba priima Tarnybos
nuostatų ir Kitų tarnautojų įdarbinimo sąlygų
įgyvendinimo taisykles, laikydamasi Tarnybos nuostatų 110 straipsnio.
4.           Darbuotojų ištekliai
nustatomi bendrosios įmonės „Švarus dangus 2“ personalo etatų
planu, kuriame laikantis jos metinio biudžeto nurodomas laikinų etatų
skaičius pagal pareigų grupę bei lygį ir sutartininkų
skaičius, išreikštas visos darbo dienos ekvivalentu.
5.           Bendrosios įmonės
„Švarus dangus 2“ personalą sudaro laikinieji darbuotojai ir
sutartininkai.
6.           Visas su darbuotojais
susijusiais išlaidas padengia bendroji įmonė „Švarus dangus 2“.
7 straipsnis
Deleguotieji nacionaliniai ekspertai ir stažuotojai
1.           Bendrojoje įmonėje
„Švarus dangus 2“ gali dirbti jos neįdarbinti deleguotieji nacionaliniai
ekspertai ir stažuotojai. Deleguotųjų nacionalinių ekspertų
skaičius, išreikštas visos darbo dienos ekvivalentu, įtraukiamas
į informaciją apie personalą, kaip numatyta šio reglamento 6
straipsnio 4 dalyje, laikantis metinio biudžeto.
2.           Valdyba priima
sprendimą, kuriuo nustatomos nacionalinių ekspertų delegavimo
į bendrąją įmonę „Švarus dangus 2“ ir stažuotojų
darbo taisyklės.
8 straipsnis
Privilegijos ir imunitetai
Bendrajai įmonei „Švarus dangus 2“ ir jos
personalui taikomas Protokolas dėl Europos Sąjungos privilegijų
ir imunitetų.
9 straipsnis
Bendrosios įmonės „Švarus dangus 2“ atsakomybė
1.           Sutartinė bendrosios
įmonės „Švarus dangus 2“ atsakomybė reglamentuojama
sutartinėmis nuostatomis ir konkrečiam susitarimui, sprendimui ar
sutarčiai taikoma teise.
2.           Nesutartinės
atsakomybės atveju bendroji įmonė „Švarus dangus 2“ pagal
bendrus valstybių narių teisės principus atlygina bet kokią
žalą, kurią eidami savo pareigas padaro jos darbuotojai.
3.           Bet kokie bendrosios įmonės
„Švarus dangus 2“ mokėjimai, susiję su 1 ir 2 dalyse nurodyta
atsakomybe, ir dėl to patirtos sąnaudos ir išlaidos laikomos
bendrosios įmonės „Švarus dangus 2“ išlaidomis ir padengiamos
naudojant bendrosios įmonės „Švarus dangus 2“ išteklius.
4.           Bendroji įmonė
„Švarus dangus 2“ prisiima visą atsakomybę už savo
įsipareigojimų vykdymą.
10 straipsnis
Teisingumo Teismo jurisdikcija ir taikytina teisė 
1.           Teisingumo Teismo
jurisdikcijai priklauso spręsti Sutartyje nurodytomis sąlygomis ir
tokiais atvejais:
(a)         
kilus narių ginčui, kuris siejasi su šio
reglamento dalyku;
(b)         
pagal visas arbitražines išlygas, įtrauktas
į bendrosios įmonės „Švarus dangus 2“ sudarytus susitarimus,
sprendimus ar sutartis;
(c)         
kilus ginčams, susijusiems su kompensacijomis
už žalą, kurią eidami savo pareigas padarė bendrosios
įmonės „Švarus dangus 2“ darbuotojai;
(d)         
kilus bendrosios įmonės „Švarus dangus 2“
ir jos darbuotojų ginčui srityje, kuri reglamentuojama Europos
Sąjungos pareigūnų tarnybos nuostatais ir Kitų
tarnautojų įdarbinimo sąlygomis, ir tuose dokumentuose
nurodytomis sąlygomis.
2.           Šiame reglamente ar kituose
Sąjungos teisės aktuose nenumatytiems atvejams taikoma šalies,
kurioje yra bendrosios įmonės „Švarus dangus 2“ buveinė,
teisė.
11 straipsnis
Vertinimas
1.           Komisija iki 2017 m. gruodžio
31 d. atlieka bendrosios įmonės „Švarus dangus 2“ tarpinį
vertinimą. Vertinimo išvadas ir savo pastabas Komisija iki 2018 m.
birželio 30 d. nusiunčia Europos Parlamentui ir Tarybai.
2.           Remdamasi 1 dalyje nurodyto
tarpinio vertinimo išvadomis Komisija gali imtis priemonių pagal 4
straipsnio 5 dalį arba kitų atitinkamų veiksmų. 
3.           Per šešis mėnesius po
bendrosios įmonės „Švarus dangus 2“ likvidavimo, bet ne vėliau
kaip per dvejus metus nuo I priede pateiktų įstatų 24 punkte
nurodytos likvidavimo procedūros inicijavimo, Komisija atlieka bendrosios
įmonės „Švarus dangus 2“ galutinį vertinimą. To galutinio
vertinimo rezultatai nusiunčiami Europos Parlamentui ir Tarybai.
12 straipsnis
Biudžeto įvykdymo patvirtinimas
1.           Biudžeto įvykdymo
patvirtinimas, susijęs su Sąjungos įnašu į
bendrąją įmonę „Švarus dangus 2“, yra biudžeto
įvykdymo patvirtinimo, kurį, gavęs Tarybos rekomendaciją,
Komisijai suteikia Europos Parlamentas pagal Sutarties 319 straipsnyje nustatytą
procedūrą, dalis.
2.           Bendroji įmonė
„Švarus dangus 2“ visapusiškai bendradarbiauja su biudžeto įvykdymo
patvirtinimo procedūroje dalyvaujančiomis institucijomis ir prireikus
pateikia visą reikalingą papildomą informaciją. Todėl
jos gali būti paprašyta atsiųsti atstovą į susitikimus su
institucijomis ar įstaigomis ir suteikti paramą Komisijos
įgaliotajam leidimus suteikiančiam pareigūnui.
13 straipsnis
Ex post auditai
1.           Netiesioginės veiklos
išlaidų ex post auditus bendroji įmonė „Švarus dangus 2“
atlieka pagal Reglamento (ES) Nr. …/2013 [bendroji programa
„Horizontas 2020“] 23 straipsnį, kaip bendrosios programos
„Horizontas 2020“ netiesioginės veiklos dalį.
2.           Siekdama užtikrinti
nuoseklumą Komisija gali nuspręsti atlikti 1 dalyje nurodytus
auditus. 
14 straipsnis
Narių finansinių interesų apsauga
1.           Nepažeisdama I priede
pateiktų įstatų 20 punkto 4 dalies, bendroji įmonė
„Švarus dangus 2“ suteikia Komisijos darbuotojams, kitiems jos įgaliotiems
asmenims ir Audito Rūmams prieigą prie jos objektų, patalpų
ir visos informacijos, įskaitant informaciją elektroniniu formatu,
kurios jiems reikia atliekant auditus.
2.           Europos kovos su
sukčiavimu tarnyba (OLAF) gali atlikti tyrimus, įskaitant patikras ir
patikrinimus vietoje, remdamasi 1999 m. gegužės 25 d. Europos
Parlamento ir Tarybos reglamento (EB) Nr. 1073/1999 dėl Europos kovos
su sukčiavimu tarnybos (OLAF) atliekamų tyrimų[17] ir 1996 m. lapkričio
11 d. Tarybos reglamento (Euratomas, EB) Nr. 2185/96 dėl
Komisijos atliekamų patikrinimų ir inspektavimų vietoje siekiant
apsaugoti Europos Bendrijų finansinius interesus nuo sukčiavimo ir
kitų pažeidimų[18]
nuostatomis ir procedūromis, kad nustatytų sukčiavimo,
korupcijos arba kitos neteisėtos veiklos, kenkiančios Sąjungos
finansiniams interesams, atvejus, susijusius su susitarimu, sprendimu arba
sutartimi, finansuojamais pagal šį reglamentą.
3.           Nepažeidžiant 1 ir 2
dalių, sutartyse, susitarimuose ir sprendimuose, kurie sudaryti
įgyvendinant šį reglamentą, numatomos nuostatos, kuriomis
Komisija, bendroji įmonė „Švarus dangus 2“, Audito Rūmai ir OLAF
aiškiai įgaliojami atlikti tokius auditus ir tyrimus atitinkamai pagal
kiekvieno jų įgaliojimus.
4.           Bendroji įmonė
„Švarus dangus 2“ užtikrina, kad jos narių finansiniai interesai
būtų tinkamai saugomi, atlikdama arba pavesdama atlikti tinkamą
vidaus ir išorės kontrolę.
5.           Bendroji įmonė
„Švarus dangus 2“ prisijungia prie 1999 m. gegužės 25 d. Tarpinstitucinio
Europos Parlamento, Tarybos ir Komisijos susitarimo dėl OLAF
atliekamų vidaus tyrimų[19].
Bendroji įmonė „Švarus dangus 2“ patvirtina būtinas priemones,
kurios reikalingos OLAF atliekamiems vidaus tyrimams palengvinti.
15 straipsnis
Konfidencialumas
Nepažeisdama 16 straipsnio, bendroji
įmonė „Švarus dangus 2“ užtikrina neskelbtinos informacijos, kurios
atskleidimas galėtų pakenkti jos narių ar jos veikloje
dalyvaujančių subjektų interesams, apsaugą.
16 straipsnis
Skaidrumas
1.           Bendrosios įmonės
„Švarus dangus 2“ turimiems dokumentams taikomas Europos Parlamento ir Tarybos
reglamentas (EB) Nr. 1049/2001 dėl galimybės visuomenei susipažinti
su Europos Parlamento, Tarybos ir Komisijos dokumentais[20].
2.           Bendrosios įmonės
„Švarus dangus 2“ valdyba gali patvirtinti praktines Reglamento (EB) Nr.
1049/2001 įgyvendinimo priemones.
3.           Nepažeidžiant 10 straipsnio,
bendrosios įmonės „Švarus dangus 2“ pagal Reglamento (EB) Nr.
1049/2001 8 straipsnį priimti sprendimai gali būti skundžiami
Ombudsmenui Sutarties 228 straipsnyje nustatyta tvarka.
4.           Bendroji įmonė
„Švarus dangus 2“ patvirtina praktines
2006 m. rugsėjo 6 d. Europos Parlamento ir Tarybos
reglamento (EB) Nr. 1367/2006 dėl Orhuso konvencijos dėl
teisės gauti informaciją, visuomenės dalyvavimo priimant
sprendimus ir teisės kreiptis į teismus aplinkosaugos klausimais
nuostatų taikymo Bendrijos institucijoms ir organams[21] įgyvendinimo priemones.
17 straipsnis
Dalyvavimo ir sklaidos taisyklės
Bendrosios įmonės „Švarus dangus 2“
finansuojamiems veiksmams taikomas Reglamentas (ES) Nr. ... [„Horizonto
2020“ dalyvavimo ir sklaidos taisyklės]. Laikantis to reglamento, bendroji
įmonė „Švarus dangus 2“ laikoma finansuojančiąja
įstaiga ir teikia finansinę paramą netiesioginei veiklai, kaip
nurodyta I priede pateiktų įstatų 2 punkte.
18 straipsnis
Priimančiosios valstybės parama
Bendroji įmonė „Švarus dangus 2“ ir
valstybė, kurioje yra jos buveinė, gali sudaryti administracinį
susitarimą dėl privilegijų, imunitetų ir kitos paramos,
kurią ta valstybė turi teikti bendrajai įmonei „Švarus dangus
2“.
19 straipsnis
Panaikinimas ir pereinamojo laikotarpio nuostatos
1.           Reglamentas (EB) Nr. 71/2008
panaikinamas nuo 2014 m. sausio 1 d.
2.           Nepažeidžiant 1 dalies, pagal
Reglamentą (EB) Nr. 71/2008 pradėti veiksmai ir su tais
veiksmais susiję finansiniai įsipareigojimai juo reglamentuojami iki
jų įgyvendinimo užbaigimo.
Veiksmai, kurių imtasi pagal kvietimus teikti
paraiškas, numatytus metiniuose įgyvendinimo planuose, priimtuose pagal
Reglamentą (EB) Nr. 71/2008, taip pat laikomi pagal tą
reglamentą pradėtais veiksmais.
Į 11 straipsnio 1 dalyje nurodytą
tarpinį vertinimą įtraukiamas galutinis bendrosios
įmonės „Švarus dangus“ veiklos pagal Reglamentą (EB)
Nr. 71/2008 vertinimas.
3.           Šis reglamentas nedaro
poveikio darbuotojų, įdarbintų pagal Reglamentą (EB)
Nr. 71/2008, teisėms ir pareigoms.
Pirmoje pastraipoje nurodytų darbuotojų
įdarbinimo sutartys pagal šį reglamentą gali būti
atnaujinamos laikantis Tarnybos nuostatų.
Visų pirma, pagal Reglamentą (EB)
Nr. 71/2008 paskirtas vykdomasis direktorius likusiam kadencijos
laikotarpiui yra paskiriamas nuo 2014 m. sausio 1 d. eiti šiame reglamente
numatytas vykdomojo direktoriaus pareigas. Kitos sutarties sąlygos
nekinta. 
4.           Jei nariai pagal
Reglamentą (EB) Nr. 71/2008 nesutaria kitaip, visos teisės ir
pareigos, įskaitant narių turtą, įsiskolinimus ar
įsipareigojimus, atsiradusius pagal tą reglamentą, yra
perduodamos nariams pagal šį reglamentą. 
5.           Visi pagal Reglamentą
(EB) Nr. 71/2008 nepanaudoti asignavimai perduodami bendrajai įmonei
„Švarus dangus 2“.
20 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
I PRIEDAS. BENDROSIOS ĮMONĖS
„ŠVARUS DANGUS 2“ ĮSTATAI
1. Apibrėžtys 
(a)                   
Asocijuotasis narys – pagal Reglamentą (EB)
Nr. 71/2008 atrinktas juridinis asmuo, kuris priėmė šiuos
įstatus pasirašydamas pritarimo raštą ir kurio narystė
nutraukiama, kai tik užbaigiama pagal Reglamentą (EB) Nr. 71/2008
inicijuota veikla, kurioje jis dalyvauja, bet kuriuo atveju ne vėliau kaip
2017 m. gruodžio 31 d.;
(b)                   
Pagrindinis partneris – ITPPP arba NODP veikloje
arba horizontaliojo lygmens veikloje dalyvaujantis juridinis asmuo, atrinktas
paskelbus kvietimą teikti paraiškas, kaip nustatyta 4 punkto 2 dalyje, ir
kuris priėmė šiuos įstatus pasirašydamas pritarimo raštą;
(c)                   
NODP – viena iš 11 punkte nustatytų
naujoviškų orlaivių demonstravimo platformų;
(d)                   
ITPPP – 11 punkte nustatytų
integruotųjų technologijų parodomųjų pavyzdžių
padalinys;
(e)                   
Lyderis – vieno iš ITPPP arba NODP arba
horizontaliojo lygmens veiklos vykdytojų vienas iš lyderių;
(f)                     
Dalyvaujantis filialas – susijęs subjektas,
kaip apibrėžta Reglamento ... [programos „Horizontas 2020“ dalyvavimo
taisyklės] 2 straipsnio 1 dalyje, kuris atitinkamuose dotacijų
susitarimuose arba sprendimuose nustatytomis sąlygomis vykdo atitinkamo
ITPPP lyderio, asocijuotojo nario arba pagrindinio partnerio veiklą;
(g)                   
Horizontaliojo lygmens veikla – keletui ITPPP ir
(arba) NODP svarbi veikla, kurią reikia koordinuoti ir valdyti visų
ITPPP ir (arba) NODP lygmeniu, kad būtų optimaliai siekiama
bendrų programos „Švarus dangus“ tikslų;
(h)                   
TV – technologijų vertintojas.
2. Užduotys
Bendrosios įmonės „Švarus dangus 2“
užduotys:
(a)                   
finansiškai remti mokslinių tyrimų ir
inovacijų netiesioginę veiklą, visų pirma dotacijomis;
(b)                   
vykdant horizontaliojo lygmens veiklą
suvienyti įvairius ITPPP ir NODP, ypatingą dėmesį skiriant
pažangioms technologijoms ir natūralaus dydžio parodomųjų
pavyzdžių kūrimui;
(c)                   
telkti ITPPP, NODP ir horizontaliojo lygmens
veiklos vykdytojų pastangas, kad būtų gauti esminiai rezultatai,
padėsiantys siekti Sąjungos aplinkos apsaugos ir konkurencingumo
tikslų;
(d)                   
stiprinti technologinio patvirtinimo procesą,
siekiant nustatyti ir pašalinti būsimo gaminių pateikimo į
rinką kliūtis;
(e)                   
sutelkti naudotojų reikalavimus, kad
investicijos į mokslinius tyrimus ir plėtrą būtų
orientuotos į sprendimus, susijusius su eksploatavimu ir tinkamumu
pateikti į rinką;
(f)                     
užtikrinti viešojo pirkimo sutarčių
sudarymą prireikus skelbiant konkursus;
(g)                   
telkti reikalingas viešojo ir privačiojo
sektorių lėšas;
(h)                   
užtikrinti nacionalinės ir tarptautinės
veiklos ryšį bendrosios įmonės „Švarus dangus 2“ techninėje
srityje, visų pirma su bendrąja įmone SESAR[22];
(i)                     
skatinti MVĮ dalyvauti jos veikloje laikantis
septintosios bendrosios mokslinių tyrimų programos ir programos
„Horizontas 2020“ tikslų; 
(j)                     
plėtoti glaudų bendradarbiavimą su
atitinkamos veiklos vykdytojais Europos (visų pirma pagal bendrąsias
programas), nacionaliniu ir tarptautiniu mastu bei užtikrinti jos
koordinavimą;
(k)                   
vykdyti informacijos, komunikacijos, panaudojimo ir
sklaidos veiklą taikant, mutatis mutandis, Reglamento (ES)
Nr. …/2013 [bendroji programa „Horizontas 2020“] 22 straipsnio
nuostatas;
(l)                     
atlikti visas kitas užduotis, reikalingas šio
reglamento 2 straipsnyje nurodytiems tikslams pasiekti.
3. Nariai
1.           Bendrosios įmonės
„Švarus dangus 2“ nariai:
(a)         
Sąjunga, atstovaujama Komisijos,
(b)         
šio reglamento II priede išvardyti lyderiai ir
asocijuotieji nariai, kai priims šiuos įstatus pritarimo raštu, ir
pagrindiniai partneriai, kurie bus atrinkti pagal 4 punkto 2 dalį. 
2.           Nariai, kiti nei
Sąjunga, vadinami bendrosios įmonės „Švarus dangus 2“
privačiais nariais.
4. Narystės pakeitimai
1.           Bet kuris juridinis asmuo,
įsisteigęs valstybėje narėje ar prie bendrosios programos
„Horizontas 2020“ prisijungusioje asocijuotoje šalyje, pagal 2 dalį gali
pateikti prašymą tapti bendrosios įmonės „Švarus dangus 2“
pagrindiniu partneriu, jeigu jis prisideda prie 15 punkte nurodyto finansavimo,
kad būtų pasiekti šio reglamento 2 straipsnyje nustatyti bendrosios
įmonės „Švarus dangus 2“ tikslai, ir priima bendrosios
įmonės „Švarus dangus 2“ įstatus. 
2.           Bendrosios įmonės
„Švarus dangus 2“ pagrindiniai partneriai ir jų atitinkami filialai
atrenkami vykdant atvirą, nediskriminuojantį ir konkurencingą
konkursą bei atlikus nepriklausomą vertinimą. Konkursai skelbiami
atsiradus esminių gebėjimų įgyvendinti programą
poreikiui. Jie skelbiami „Švarus dangus“ interneto svetainėje, perduodami
per valstybių atstovų grupę ir kitais kanalais, kad
būtų užtikrintas kuo platesnis dalyvavimas.
3.           Bet kuris bendrosios
įmonės „Švarus dangus 2“ narys gali nutraukti savo narystę.
Nutraukimas neatšaukiamai įsigalioja praėjus šešiems mėnesiams
nuo pranešimo kitiems nariams. Nuo to momento buvę nariai atleidžiami nuo
visų įsipareigojimų, išskyrus tuos, kuriuos bendroji įmonė
„Švarus dangus 2“ patvirtino ar prisiėmė iki narystės
nutraukimo.
4.           Negavus išankstinio valdybos
pritarimo narystė bendrojoje įmonėje „Švarus dangus 2“ negali
būti perduota trečiajai šaliai.
5.           Kai tik pagal šį
punktą įvyksta narystės pokyčių, bendroji
įmonė „Švarus dangus 2“ savo interneto svetainėje nedelsdama
paskelbia atnaujintą bendrosios įmonės „Švarus dangus 2“
narių sąrašą ir nurodo pokyčių įsigaliojimo
datą.
6.           Asocijuotųjų
narių narystė automatiškai nutraukiama, kai tik užbaigiama pagal
Reglamentą (EB) Nr. 71/2008 inicijuota veikla, kurioje jie dalyvauja, bet
kuriuo atveju ne vėliau kaip 2017 m. gruodžio 31 d.
5. Bendrosios įmonės „Švarus
dangus 2“ darbo organizavimas
1.           Bendrosios
įmonės „Švarus dangus 2“ organai yra:
(a)         
valdyba,
(b)         
vykdomasis direktorius,
(c)         
valdymo komitetai,
(d)         
mokslinis komitetas,
(e)         
valstybių atstovų grupė. 
2.           Mokslinis komitetas ir
valstybių atstovų grupė yra bendrosios įmonės „Švarus
dangus 2“ patariamieji organai. 
6. Valdybos sudėtis 
Valdybą sudaro:
(a)                   
vienas Komisijos atstovas,
(b)                   
po vieną kiekvieno lyderio atstovą,
(c)                   
po vieną kiekvieno ITPPP
asocijuotųjų narių arba pagrindinių partnerių
atstovą,
(d)                   
po vieną kiekvieno NODP pagrindinių
partnerių atstovą.
7. Valdybos veikimas
1.           Komisijos atstovui priklauso
50 % balsavimo teisių. Komisijos balsas yra nedalomas. Kiekvienas
kitas atstovas turi vienodą balsų skaičių. Atstovai deda
visas įmanomas pastangas susitarti. Nesusitarus valdyba priima sprendimus
bent 75 % visų balsų, įskaitant balsus tų, kurie
posėdyje nedalyvauja, dauguma. 
2.           Valdyba dvejiems metams
išsirenka pirmininką.
3.           Valdyba rengia eilinius
posėdžius bent du kartus per metus. Ji gali sušaukti neeilinius
posėdžius Komisijos, privačių narių atstovų daugumos
arba pirmininko prašymu. Valdybos posėdžius sušaukia jos pirmininkas; jie
paprastai vyksta bendrosios įmonės „Švarus dangus 2“ buveinėje.
Vykdomasis direktorius turi teisę dalyvauti
svarstymuose, tačiau neturi balsavimo teisės.
Valstybių atstovų grupės
pirmininkas turi teisę dalyvauti valdybos posėdžiuose stebėtojo
teisėmis.
Valdyba gali į savo posėdžius pakviesti
kitus asmenis, ypač Sąjungos regionų valdžios institucijų
atstovus, dalyvauti stebėtojų teisėmis.
Narių atstovai nėra asmeniškai atsakingi
už veiksmus, kuriuos įvykdė kaip atstovai valdyboje.
Valdyba priima savo darbo tvarkos taisykles. 
Prireikus valdyba priima laikinas priemones. 
8. Valdybos užduotys
1.           Valdyba bendrai atsako už
bendrosios įmonės „Švarus dangus 2“ strateginę kryptį bei
veiklą ir prižiūri tos veiklos įgyvendinimą.
2.           Konkrečios valdybos
užduotys:
(a)         
pagal 4 punktą vertinti, tenkinti arba atmesti
prašymus dėl naujos narystės;
(b)         
spręsti dėl nario, kuri nevykdo
įsipareigojimų, narystės bendrojoje įmonėje „Švarus
dangus 2“ nutraukimo;
(c)         
tvirtinti bendrosios įmonės „Švarus
dangus 2“ finansines taisykles pagal šio reglamento 5 straipsnį;
(d)         
priimti bendrosios įmonės „Švarus dangus
2“ metinį biudžetą (įskaitant etatų planą), nurodant
laikinus etatus pagal pareigų grupę ir lygį, taip pat
sutartininkų ir deleguotųjų nacionalinių ekspertų skaičių,
išreikštą visos darbo dienos ekvivalentu;
(e)         
darbuotojų atžvilgiu vykdyti paskyrimų
tarnybos įgaliojimus pagal šio reglamento 6 straipsnio 2 dalį;
(f)           
paskirti ir atleisti vykdomąjį
direktorių, pratęsti jo kadenciją, teikti jam rekomendacijas ir
stebėti jo darbo rezultatus;
(g)         
pagal vykdomojo direktoriaus rekomendaciją
patvirtinti 10 punkto 5 dalyje numatyto programų biuro organizacinę
struktūrą;
(h)         
priimti darbo planą ir atitinkamas
išlaidų sąmatas pagal vykdomojo direktoriaus pasiūlymą,
pasikonsultavus su moksliniu komitetu ir valstybių atstovų grupe;
(i)           
tvirtinti šio reglamento 4 straipsnio 2 dalies b
punkte nurodytą papildomos veiklos planą pagal privačių
narių pasiūlymą ir pasikonsultavus, kai tinka, su ad hoc
patariamąja grupe;
(j)           
tvirtinti metines sąskaitas;
(k)         
tvirtinti metinę veiklos ataskaitą,
įskaitant atitinkamas išlaidas;
(l)           
prireikus imtis priemonių, kad būtų
įsteigta bendrosios įmonės „Švarus dangus 2“ vidaus audito
grupė;
(m)       
tvirtinti konkursus ir, kai tinka, su jais
susijusias teikimo, vertinimo, atrankos, sutarties sudarymo ir peržiūros
taisykles;
(n)         
tvirtinti finansuoti atrinktų
pasiūlymų ir konkursinių pasiūlymų sąrašą;
(o)         
nustatyti bendrosios įmonės „Švarus
dangus 2“ komunikacijos politiką pagal vykdomojo direktoriaus
rekomendaciją;
(p)         
kai tinka, parengti įgyvendinimo taisykles
pagal šio reglamento 6 straipsnio 3 dalį;
(q)         
kai tinka, parengti nacionalinių ekspertų
delegavimo į bendrąją įmonę „Švarus dangus 2“ ir
stažuotojų darbo taisykles laikantis šio reglamento 7 straipsnio;
(r)          
kai tinka, įsteigti patariamąsias grupes,
kurios papildo bendrosios įmonės „Švarus dangus 2“ organus;
(s)          
kai tinka, bet kurio bendrosios įmonės
„Švarus dangus 2“ nario siūlymu teikti Komisijai prašymus iš dalies
pakeisti šį reglamentą;
(t)           
atsakyti už visas užduotis, kurias bendroji
įmonė „Švarus dangus 2“ gali paskirti vykdyti vienam iš savo
organų, tačiau jų nėra jiems konkrečiai paskyrusi.
9. Vykdomojo direktoriaus skyrimas,
atleidimas ar kadencijos pratęsimas 
1.           Vykdomąjį
direktorių skiria valdyba iš Komisijos pasiūlytų kandidatų
sąrašo po atviros ir skaidrios atrankos procedūros. Prireikus,
Komisija į atrankos procedūrą įtraukia kitų bendrosios
įmonės „Švarus dangus 2“ narių atstovus. 
Visų pirma, kitiems bendrosios
įmonės „Švarus dangus 2“ nariams užtikrinamas tinkamas atstovavimas
atrankos procedūros pirminės atrankos etape. Tuo tikslu privatūs
nariai bendru sutarimu valdybos vardu paskiria atstovą ir
stebėtoją.
2.           Vykdomasis direktorius yra
vienas iš darbuotojų ir yra įdarbinamas kaip bendrosios
įmonės „Švarus dangus 2“ laikinasis darbuotojas pagal Sąjungos
Kitų tarnautojų įdarbinimo sąlygų 2 straipsnio a punktą.
Sudarant sutartį su vykdomuoju direktoriumi
bendrajai įmonei „Švarus dangus 2“ atstovauja valdybos pirmininkas.
3.           Vykdomasis direktorius
skiriamas trejų metų kadencijai. Iki to laikotarpio pabaigos
Komisija, jei tinka, kartu su privačiais nariais įvertina vykdomojo
direktoriaus darbo rezultatus ir bendrosios įmonės „Švarus dangus 2“
būsimas užduotis bei iššūkius.
4.           Komisijos pasiūlymu,
kuriame atsižvelgiama į 3 dalyje nurodytą vertinimą, valdyba
gali vieną kartą ne ilgiau kaip penkeriems metams pratęsti
vykdomojo direktoriaus kadenciją.
5.           Vykdomasis direktorius, kurio
kadencija buvo pratęsta, pasibaigus laikotarpiui negali dalyvauti kitoje
atrankos į tas pačias pareigas procedūroje.
6.           Atleisti vykdomąjį
direktorių savo sprendimu gali tik valdyba, gavusi Komisijos, jei tinka,
kartu su privačiais nariais pateiktą pasiūlymą.
10. Vykdomojo direktoriaus užduotys
1.           Vykdomasis direktorius yra
vykdomasis vadovas, atsakingas už kasdienį bendrosios įmonės
„Švarus dangus 2“ valdymą vadovaujantis valdybos sprendimais.
2.           Vykdomasis direktorius yra
bendrosios įmonės „Švarus dangus 2“ teisinis atstovas. Jis yra
atskaitingas valdybai.
3.           Vykdomasis direktorius vykdo
bendrosios įmonės „Švarus dangus 2“ biudžetą.
4.           Vykdomasis direktorius
visų pirma nepriklausomai atlieka tokias užduotis:
(a)         
parengia ir pateikia valdybai priimti metinio
biudžeto projektą su atitinkamu personalo etatų planu, nurodydamas
laikinus etatus pagal lygį ir pareigų grupę, taip pat
sutartininkų ir deleguotųjų nacionalinių ekspertų
skaičių, išreikštą visos darbo dienos ekvivalentu;
(b)         
parengia ir teikia valdybai tvirtinti darbo
planą ir atitinkamas išlaidų sąmatas;
(c)         
teikia valdybai tvirtinti metines sąskaitas;
(d)         
parengia ir teikia valdybai tvirtinti metinę
veiklos ataskaitą ir atitinkamas išlaidas;
(e)         
sprendžia ITPPP arba NODP vidaus ginčus kaip
antroji instancija;
(f)           
sprendžia ginčus tarp ITPPP arba tarp NODP
kaip pirmoji instancija;
(g)         
prižiūri kvietimus teikti paraiškas,
kurių turinį ir temas pasiūlo atitinkamo ITPPP arba NODP valdymo
komitetas, atsižvelgdamas į programos tikslus, ir teikia valdybai
tvirtinti finansuoti atrinktų veiksmų sąrašą; 
(h)         
pasirašo konkrečius susitarimus ar sprendimus;
(i)           
pasirašo viešojo pirkimo sutartis;
(j)           
įgyvendina bendrosios įmonės „Švarus
dangus 2“ komunikacijos politiką;
(k)         
organizuoja, orientuoja ir prižiūri bendrosios
įmonės „Švarus dangus 2“ veiklą ir darbuotojus pagal valdybos
suteiktus įgaliojimus, kaip nustatyta šio reglamento 6 straipsnio 2
dalyje;
(l)           
nustato efektyvią ir veiksmingą vidaus
kontrolės sistemą, užtikrina jos veikimą ir valdybai praneša
apie visus jos reikšmingus pakeitimus;
(m)       
užtikrina rizikos vertinimo ir rizikos valdymo
įgyvendinimą;
(n)         
imasi kitų priemonių, kurių reikia
bendrosios įmonės „Švarus dangus 2“ tikslų įgyvendinimo
pažangai įvertinti;
(o)         
atlieka visas kitas valdybos vykdomajam direktoriui
pavestas ar perduotas užduotis;
(p)         
užtikrina įvairių ITPPP, NODP ir
horizontaliojo lygmens veiklos koordinavimą, imasi tinkamų
veiksmų sąsajoms valdyti, vengia netinkamo projektų sutapimo ir
palankiai vertina ITPPP, NODP ir horizontaliojo lygmens veiklos sinergijas;   
(q)         
siūlo valdybai techninio turinio ir biudžeto
asignavimų ITPPP, NODP ir horizontaliojo lygmens veiklai patikslinimus; 
(r)          
užtikrina veiksmingą technologijų
vertintojo, NODP ir ITPPP ryšių palaikymą, taip pat užtikrina, kad
būtų laikomasi reikiamų duomenų perdavimo technologijų
vertintojui terminų;
(s)          
pirmininkauja technologijų vertintojo valdymo
organui ir užtikrina, kad būtų imtasi visų tinkamų
priemonių, kad technologijų vertintojas galėtų vykdyti savo
užduotis, kaip aprašyta 12 punkte; 
(t)           
užtikrina, kad suplanuotų tikslų
būtų siekiama laikantis grafikų, koordinuoja ITPPP ir NODP
veiklą bei stebi jos pažangą, prireikus siūlo koreguoti tikslus
ir susijusius grafikus;
(u)         
stebi ITPPP ir NODP pažangą siekiant aplinkos
apsaugos tikslų, visų pirma remiantis technologijų vertintojo
vertinimais;
(v)         
tvirtina visus biudžetinius perskirstymus,
neviršijančius 10 % metinių biudžeto asignavimų, iš vieno
ITPPP ir (arba) NODP kitam;
5.           Vykdomasis
direktorius įsteigia programų biurą, už kurį yra atsakingas
ir kuris vykdo visas pagal šį reglamentą atsirandančias
pagalbines užduotis. Programų biure dirba bendrosios įmonės
„Švarus dangus 2“ darbuotojai; jis visų pirma atlieka šias užduotis:
(a)         
teikia paramą kuriant ir valdant tinkamą
apskaitos sistemą pagal bendrosios įmonės „Švarus dangus 2“
finansines taisykles;
(b)         
administruoja kvietimus teikti paraiškas, kaip
numatyta darbo plane, ir administruoja bei koordinuoja susitarimus ar
sprendimus;
(c)         
teikia nariams ir kitiems bendrosios
įmonės „Švarus dangus 2“ organams visą informaciją ir
paramą, kurių jiems reikia savo pareigoms atlikti, ir tenkina jų
specialius prašymus;
(d)         
atlieka bendrosios įmonės „Švarus dangus
2“ organų sekretoriato funkcijas ir teikia paramą visoms valdybos
įsteigtoms patariamosioms grupėms.
11. Valdymo komitetai
1.           Įsteigiami šių
ITPPP ir NODP valdymo komitetai:
(a)         
Didelių keleivinių orlaivių NODP,
(b)         
Regioninių orlaivių NODP,
(c)         
Sukasparnių NODP,
(d)         
Lėktuvo karkaso ITPPP,
(e)         
Variklių ITPPP,
(f)           
Sistemų ITPPP.
Šie bendrosios įmonės „Švarus dangus“
ITPPP valdymo komitetai ir toliau egzistuos ir veiks pagal savo
galiojančias taisykles (dėl jų sudėties,
posėdžių, užduočių ir darbo tvarkos taisyklių), kaip
apibrėžta Reglamente (EB) Nr. 71/2008, kol bus užbaigti veiksmai,
pradėti pagal Reglamentą (EB) Nr. 71/2008: 
(g)         
Pažangaus fiksuoto sparno orlaivio ITPPP,
(h)         
Ekologiško regioninio orlaivio ITPPP,
(i)           
Ekologiško sukasparnio ITPPP,
(j)           
Ekologiško eksploatavimo sistemų ITPPP,
(k)         
Tvarių ir ekologiškų variklių ITPPP,
(l)           
Ekologiško projektavimo ITPPP.
2.           Sudėtis
Kiekvieną valdymo komitetą sudaro:
(a)         
pirmininkas – ITPPP arba NODP lyderio (-ų)
aukšto rango atstovas;
(b)         
kiekvieno ITPPP arba NODP pagrindinio partnerio
atstovas; 
(c)         
vienas ar daugiau vykdomojo direktoriaus
paskirtų programų biuro atstovų;
3.           Posėdžiai
Kiekvienas valdymo komitetas į
posėdį renkasi ne rečiau kaip kartą per tris mėnesius.
Neeiliniai posėdžiai šaukiami pirmininko arba vykdomojo direktoriaus
prašymu.
Komisijos atstovas gali dalyvauti stebėtojo
teisėmis.
Į posėdį gali būti pakviesti
kiti nariai, kuriuos domina ITPPP arba NODP rezultatai. 
4.           Užduotys
Kiekvienas valdymo komitetas yra atsakingas už:
(a)         
vadovavimą vykdant savo ITPPP arba NODP
technines funkcijas ir jų stebėseną bei sprendimų
priėmimą bendrosios įmonės „Švarus dangus 2“ vardu visais
atitinkamam ITPPP arba NODP rūpimais techniniais klausimais pagal
dotacijų susitarimus ir sprendimus; 
(b)         
ataskaitų vykdomajam direktoriui teikimą
vadovaujantis ataskaitų teikimo rodikliais, kuriuos turi apibrėžti
bendroji įmonė „Švarus dangus 2“; 
(c)         
visų reikalingų duomenų
technologijų vertintojui teikimą tokia forma, dėl kurios
susitarta su technologijų vertintoju vadovaujantis valdybos
technologijų vertintojui perduotų įgaliojimų
sąlygomis, kad šis galėtų įvertinti duomenis; 
(d)         
išsamių metinių įgyvendinimo planų
ITPPP ir (arba) NODP nustatymą vadovaujantis darbų planu;
(e)         
kvietimų teikti paraiškas turinio
pasiūlymą;
(f)           
konsultavimą rengiant konkursų, kuriuos
skelbs bendroji įmonė, turinį bendradarbiaujant su atitinkamais
nariais;
(g)         
pagrindinių partnerių atstovavimo valdyboje
rotacijos tvarkos nustatymą. Sprendimus šiuo klausimu priima tik
pagrindinių partnerių atstovai. Lyderių atstovai teisės
balsuoti neturi;
(h)         
už ITPPP ir (arba) NODP vidaus ginčų
sprendimą;
(i)           
siūlymą vykdomajam direktoriui keisti
biudžeto asignavimus savo ITPPP ir (arba) NODP.
5.           Taisyklės
Kiekvienas valdymo komitetas priima savo darbo
tvarkos taisykles pagal visiems valdymo komitetams bendrą modelį.
12. Technologijų vertintojas
1.           Nepriklausomas
technologijų vertintojas, vykdantis horizontaliojo lygmens veiklą,
vykdo veiklą visą bendrosios įmonės „Švarus dangus 2“
veikimo laikotarpį. 
Technologijų vertintojo užduotys:
(a)         
stebėti ir vertinti technologinių
rezultatų, gautų atskiriems ITPPP ir NODP vykdant programos „Švarus
dangus“ veiklą, poveikį aplinkai ir visuomenei, ypač kiekybiškai
išreiškiant planuojamą aviacijos sektoriaus skleidžiamo bendro triukšmo
lygio, išmetamų šiltnamio efektą sukeliančių dujų ir
oro teršalų kiekio sumažėjimą, palyginant būsimus
scenarijus su pagrindiniais scenarijais;
(b)         
teikti grįžtamąją informaciją
ITPPP ir NODP, kad jie galėtų optimizuoti savo veiklą siekdami
jiems nustatytų atitinkamų tikslų;
(c)         
teikti valdybai iš vykdomojo direktoriaus
gautą informaciją apie poveikį aplinkai ir visuomenei vykdant
iniciatyvos „Švarus dangus“ veiklą, kad valdyba galėtų imtis
visų veiksmų, reikalingų, kad naudą pajustų visos
iniciatyvos „Švarus dangus“ programos, palyginant atitinkamų programų
didelius tikslus ir uždavinius;  
(d)         
reguliariai teikti vykdomajam direktoriui ir
kitiems bendrosios įmonės organams iš narių gautą
informaciją apie technologinius rezultatus, gautus ITPPP ir NODP vykdant
veiklą.
2.           Technologijų vertintojo
valdymo organui pirmininkauja vykdomasis direktorius. Jo sudėtį ir
darbo tvarkos taisykles tvirtina valdyba remdamasi vykdomojo direktoriaus
pasiūlymu.
13. Mokslinis komitetas 
1.           Mokslinį komitetą
sudaro ne daugiau kaip 12 narių. Jis renka pirmininką iš savo
narių.
2.           Nariai proporcingai
atstovauja pasaulinio lygio akademinės bendruomenės, pramonės ir
reguliavimo institucijų ekspertams. Visi mokslinio komiteto nariai kartu
turi reikiamos mokslinės kompetencijos ir techninės srities
žinių, būtinų teikiant moksliškai pagrįstas rekomendacijas
bendrajai įmonei „Švarus dangus 2“.
3.           Valdyba nustato
konkrečius mokslinio komiteto narių atrankos kriterijus ir
tvarką ir paskiria jo narius. Valdyba atsižvelgia į potencialias
kandidatūras, kurias pasiūlo valstybių atstovų grupė.
4.           Mokslinis komitetas atlieka
šias užduotis:
(a)         
pataria dėl mokslo prioritetų, į
kuriuos reikia atsižvelgti darbo planuose;
(b)         
pataria dėl mokslo laimėjimų,
aprašytų metinėje veiklos ataskaitoje.
5.           Mokslinis komitetas
posėdžiauja ne rečiau kaip kartą per metus. Posėdžius
sušaukia jo pirmininkas.
6.           Mokslinis komitetas gali,
pirmininkui sutikus, į posėdžius kviesti kitus asmenis.
7.           Mokslinis komitetas priima
savo darbo tvarkos taisykles. 
14. Valstybių atstovų grupė
1.           Valstybių atstovų
grupę sudaro po vieną kiekvienos valstybės narės ir
kiekvienos bendrosios programos „Horizontas 2020“ asocijuotosios šalies
atstovą. Ji renka pirmininką iš savo narių.
2.           Valstybių atstovų
grupė posėdžiauja bent kartą per metus. Posėdžius sušaukia
jos pirmininkas. Posėdžiuose dalyvauja vykdomasis direktorius ir valdybos
pirmininkas arba jų atstovai.
Valstybių atstovų grupės
pirmininkas gali į jos posėdžius pakviesti kitus asmenis, ypač
Sąjungos regionų valdžios institucijų  ir MVĮ
asociacijų atstovus, dalyvauti stebėtojų teisėmis.
3.           Valstybių atstovų
grupė nagrinėja informaciją ir reiškia nuomonę šiais
klausimais:
(a)         
bendrosios įmonės „Švarus dangus 2“
programos pažangos ir jos tikslų įgyvendinimo;
(b)         
strateginių gairių atnaujinimo;
(c)         
sąsajų su bendrąja programa
„Horizontas 2020“;
(d)         
darbo planų;
(e)         
MVĮ dalyvavimo.
4.           Valstybių atstovų
grupė taip pat teikia informaciją bendrajai įmonei „Švarus
dangus 2“ ir jai tarpininkauja tokiais klausimais:
(a)         
atitinkamų nacionalinių ar
regioninių mokslinių tyrimų ir inovacijų programų
būklės ir galimų bendradarbiavimo sričių,
įskaitant aeronautikos technologijų diegimą, nustatymo;
(b)         
konkrečių priemonių, kurių
imamasi nacionaliniu ar regioniniu lygmeniu ir kurios susijusios su sklaidos
renginiais, teminiais techniniais seminarais ir komunikacijos veikla.
5.           Valstybių atstovų
grupė savo iniciatyva gali pateikti bendrajai įmonei „Švarus dangus
2“ rekomendacijas techniniais, valdymo ir finansų klausimais, ypač
jei jie daro poveikį nacionaliniams ar regioniniams interesams.
Bendroji įmonė „Švarus dangus 2“
informuoja valstybių atstovų grupę apie tolesnę
veiklą, susijusią su tokiomis rekomendacijomis.
6.           Valstybių atstovų
grupė priima savo darbo tvarkos taisykles.
15. Finansavimo šaltiniai
1.           Bendrąją
įmonę „Švarus dangus 2“ kartu finansuoja Sąjunga ir
privatūs nariai bei su jais susiję subjektai, dalimis mokėdami
finansinius įnašus ir skirdami įnašus, kuriuos sudaro išlaidos,
patiriamos jiems vykdant netiesioginę bendrosios įmonės „Švarus
dangus 2“ nekompensuojamą veiklą.
2.           Bendrosios įmonės
„Švarus dangus 2“ administracinės išlaidos neviršija 80 mln. EUR; jos
padengiamos finansiniais įnašais, kurie kasmet po lygiai padalijami
Sąjungai ir bendrosios įmonės „Švarus dangus 2“ privatiems
nariams. Jei dalis įnašo administracinėms išlaidoms padengti
nepanaudojama, ji gali būti panaudota bendrosios įmonės „Švarus
dangus 2“ veiklos išlaidoms padengti.
3.           Bendrosios įmonės
„Švarus dangus 2“ veiklos išlaidos padengiamos:
a)      Sąjungos finansiniu įnašu;
b)      kitų nei Sąjunga narių ar
su jais susijusių subjektų nepiniginiais įnašais, kuriuos sudaro
išlaidos, patiriamos jiems vykdant netiesioginę veiklą, atėmus
bendrosios įmonės „Švarus dangus 2“ įnašą ir visą
kitą Sąjungos toms išlaidoms padengti skirtą įnašą.
4.           Į bendrosios
įmonės „Švarus dangus 2“ biudžetą įtraukiamus išteklius
sudaro tokie įnašai:
(a)         
narių finansiniai įnašai
administracinėms išlaidoms padengti;
(b)         
Sąjungos finansinis įnašas veiklos išlaidoms
padengti;
(c)         
visos pajamos, kurias gauna bendroji
įmonė „Švarus dangus 2“;
(d)         
visi kiti finansiniai įnašai, ištekliai ir
pajamos.
Visos palūkanos, gautos už įnašus,
kuriuos iš savo narių gavo bendroji įmonė „Švarus dangus 2“,
laikomos jos pajamomis.
5.           Visi bendrosios
įmonės „Švarus dangus 2“ ištekliai ir veikla yra skirti šio
reglamento 2 straipsnyje numatytiems tikslams siekti.
6.           Bendroji įmonė
„Švarus dangus 2“ valdo visą savo sukauptą turtą arba
turtą, jai perleistą šio reglamento 2 straipsnyje numatytiems
tikslams įgyvendinti.
7.           Kai pajamos viršija išlaidas,
likutis bendrosios įmonės „Švarus dangus 2“ nariams neišmokamas,
išskyrus bendrosios įmonės „Švarus dangus 2“ likvidavimo pagal 24
punktą atveju.
16. Sąjungos įnašo paskirstymas 
1.           Sąjungos
įnašas veiklos išlaidoms padengti paskirstomas taip:
(a)         
iki 40 % bendro Sąjungos finansavimo
skiriama lyderiams ir jų dalyvaujantiems filialams;
(b)         
iki 30 % bendro Sąjungos finansavimo
skiriama pagrindiniams partneriams ir jų dalyvaujantiems filialams; 
(c)         
ne mažiau kaip 30 % bendro Sąjungos
finansavimo skiriama pagal konkurencingus kvietimus teikti paraiškas ir
konkursus.  Ypatingas dėmesys skiriamas siekiant užtikrinti tinkamą
MVĮ dalyvavimą. 
2.           Finansavimas pagal 1
dalį skiriamas, nepriklausomiems ekspertams atlikus pasiūlymų
vertinimą. 
3.           Orientacinis Sąjungos
įnašo paskirstymas ITPPP, NODP ir horizontaliojo lygmens veiklai
pateikiamas šio reglamento III priede.
17. Finansiniai įsipareigojimai
1.           Bendrosios įmonės
„Švarus dangus 2“ finansiniai įsipareigojimai neviršija finansinių
išteklių, kuriuos jos biudžetui skyrė ar įsipareigojo skirti
nariai, sumos.
2.           Biudžetiniai
įsipareigojimai gali būti padalyti į kasmet mokamų
išmokų dalis. Kiekvienais metais Komisija ir bendroji įmonė
„Švarus dangus 2“ įsipareigoja skirti kasmet mokamų išmokų dalis
atsižvelgdamos į pažangą, padarytą įgyvendinant
finansuojamus veiksmus, numatomus poreikius ir turimą biudžetą.
Orientacinis atskirų kasmet mokamų
išmokų dalių įsipareigojimų tvarkaraštis perduodamas
atitinkamiems Sąjungos lėšų gavėjams.
18. Finansiniai metai
Finansiniai metai trunka nuo sausio 1 d. iki
gruodžio 31 d.
19. Veiklos ir finansavimo planavimas
1.           Vykdomasis direktorius
pateikia valdybai priimti daugiamečio arba metinio darbo plano
projektą, kuriame  pateikiamas išsamus  mokslinių tyrimų ir
inovacijų planas, administracinės veiklos planas ir atitinkama
išlaidų sąmata. Darbo plano projekte taip pat nurodoma numatoma
įnašų, kurie turės būti skirti pagal 15 punkto 3 dalies b
eilutę, vertė.
2.           Darbo planas priimamas iki
metų pabaigos, prieš jį įgyvendinant. Darbo planas skelbiamas
viešai.
3.           Vykdomasis direktorius
parengia ateinančių metų metinio biudžeto projektą ir
pateikia jį priimti valdybai.
4.           Konkrečių metų
metinį biudžetą valdyba priima iki ankstesnių metų
pabaigos.
5.           Metinis biudžetas pritaikomas
siekiant atsižvelgti į Sąjungos biudžete nurodytą Sąjungos
įnašą.
20. Ataskaitų apie veiklą ir
finansavimą teikimas
1.           Vykdomasis direktorius kasmet
teikia valdybai ataskaitą apie einant pareigas pasiektus rezultatus pagal
bendrosios įmonės „Švarus dangus 2“ finansines taisykles.
Kasmet iki vasario 15 d. vykdomasis
direktorius pateikia valdybai tvirtinti metinę veiklos ataskaitą apie
praėjusiais kalendoriniais metais bendrosios įmonės „Švarus
dangus 2“ padarytą pažangą, visų pirma palyginti su darbo planu.
Toje ataskaitoje, inter alia, pateikiama informacija apie:
(a)         
mokslinius tyrimus, inovacijas ir kitus atliktus
veiksmus bei atitinkamas išlaidas;
(b)         
pateiktus veiksmus, atskirai nurodant dalyvių
tipus, įskaitant MVĮ, ir šalis;
(c)         
finansuoti atrinktus veiksmus, atskirai nurodant
dalyvių tipus, įskaitant MVĮ, ir šalis, taip pat nurodant
bendrosios įmonės „Švarus dangus 2“ įnašą atskiriems
dalyviams ir veiksmams.
2.           Valdybai patvirtinus,
metinė veiklos ataskaita paskelbiama viešai.
3.           Bendroji įmonė
„Švarus dangus 2“ teikia metinę ataskaitą Komisijai pagal Reglamento
(ES, Euratomas) Nr. 966/2012 60 straipsnio 5 dalį.
4.           Bendrosios įmonės
„Švarus dangus 2“ sąskaitas tikrina nepriklausoma audito įstaiga,
kaip numatyta Reglamento (ES, Euratomas) Nr. 966/2012 60 straipsnio 5 dalyje.
Bendrosios įmonės „Švarus dangus 2“
sąskaitų Audito Rūmai netikrina.
21. Vidaus auditas 
Bendrosios įmonės „Švarus dangus 2“
atžvilgiu Komisijos vidaus auditorius turi tuos pačius įgaliojimus,
kaip ir Komisijos atžvilgiu.
22. Narių atsakomybė ir draudimas
1.           Narių finansinė
atsakomybė už bendrosios įmonės „Švarus dangus 2“ skolas
neviršija jų jau sumokėto įnašo administracinėms išlaidoms
padengti.
2.           Bendroji įmonė
„Švarus dangus 2“ apsidraudžia tinkamu draudimu ir jį išlaiko.
23. Interesų konfliktas
1.           Bendroji įmonė
„Švarus dangus 2“, jos organai ir darbuotojai vykdydami veiklą vengia bet
kokio interesų konflikto.
2.           Valdyba gali priimti savo
nariams, organams bei darbuotojams taikomas interesų konfliktų
prevencijos ir valdymo taisykles. Tose taisyklėse yra nuostatos, kuriomis
siekiama išvengti valdybos narių atstovų interesų
konfliktų. 
24. Likvidavimas
1.           Pasibaigus šio reglamento 1
straipsnyje apibrėžtam laikotarpiui bendroji įmonė „Švarus
dangus 2“ likviduojama.
2.           Likvidavimo procedūra
pradedama automatiškai, jei iš bendrosios įmonės „Švarus dangus 2“
pasitraukia Komisija ar visi privatūs nariai.
3.           Siekdama atlikti bendrosios
įmonės „Švarus dangus 2“ likvidavimo procedūrą, valdyba
paskiria vieną ar daugiau likvidatorių, kurie laikosi valdybos
sprendimų.
4.           Likviduojamos bendrosios
įmonės „Švarus dangus 2“ turtas naudojamas jos įsipareigojimams
įvykdyti ir su likvidavimu susijusioms išlaidoms padengti. Perteklius
paskirstomas likvidavimo metu esantiems nariams proporcingai pagal jų
finansinį įnašą į bendrąją įmonę
„Švarus dangus 2“. Sąjungai paskirtas perteklius grąžinamas į
Sąjungos biudžetą.
5.           Sukuriama ad hoc procedūra,
kuria užtikrinamas tinkamas bendrosios įmonės „Švarus dangus 2“
sudaryto susitarimo ar priimto sprendimo ir viešojo pirkimo sutarties, kuri
veikia ilgiau nei bendroji įmonė „Švarus dangus 2“, valdymas.
II PRIEDAS 
Bendrosios įmonės „Švarus dangus 2“ privatūs nariai 
1.           LYDERIAI 
1.           AgustaWestland SpA and
AgustaWestland Limited
2.           Airbus S.A.S.
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA 
7.           Eurocopter SAS
8.           Evektor
9.           Fraunhofer Gesellschaft zur
Förderung der angewandten Forschung e.V
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc. 
14.         SAAB AB
15.         Safran SA
16.         Thales Avionics SAS
2.           ASOCIJUOTIEJI NARIAI 
Bendrosios įmonės „Švarus dangus“
asocijuotųjų narių sąrašas pagal Reglamentą (EB) Nr.
71/2008 yra ir bendrosios įmonės „Švarus dangus 2“ narių
sąrašas pagal šį reglamentą, kol nebus užbaigti pagal
Reglamentą (EB) Nr. 71/2008[23]
inicijuoti veiksmai.  
1.           Fiber Optic Sensors and
Sensing Syst. (FOS&S) 
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG 
8.           University of Applied
Sciences NW Switzerland (FHNW) 
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH 
13.         HADEG Recycling GmbH
14.         MTU Aero Engines 
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering 
18.         ITP
19.         EADS France 
20.         ONERA
21.         Zodiac ECE 
22.         Zodiac Intertechnique
23.         Zodiac Aerazur 
24.         HAI
25.         IAI
26.         Aerosoft
27.         Avio
28.         CIRA
29.         CSM 
30.         DEMA
31.         FOX BIT
32.         IMAST
33.         Piaggio Aero Industries 
34.         Politecnico di Torino
35.         Universita degli Studi Di
Napoli “Federico II” Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna 
39.         Università degli Studi di Pisa
40.         ATR
41.         ELSIS
42.         University of Malta
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V.[24]
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR 
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Cranfield University
67.         QinetiQ
68.         University of Nottingham
III PRIEDAS
Orientacinis
Sąjungos įnašo ITPPP, NODP ir horizontaliojo lygmens veiklai
paskirstymas 
   || 100 % 
 NODP ||   
 Dideli keleiviniai orlaiviai || 32 % 
 Regioniniai orlaiviai || 6 % 
 Sukasparniai || 12 % 
 ITPPP ||   
 Lėktuvo karkasai || 19 % 
 Varikliai || 17 % 
 Sistemos || 14 % 
 Horizontaliojo lygmens veikla ||   
 Technologijų vertintojas || 1 % pirmiau nurodytos ITPPP arba NODP vertės 
 Ekologiško projektavimo horizontaliojo lygmens veikla || 2 % pirmiau nurodytos ITPPP arba NODP vertės 
 Nedidelio masto oro transporto horizontaliojo lygmens veikla || 3 % pirmiau nurodytos ITPPP arba NODP vertės 
FINANSINĖ TEISĖS
AKTO PASIŪLYMO PAŽYMA 
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis 
              1.4.    Tikslai

              1.5.    Pasiūlymo
(iniciatyvos) pagrindas 
              1.6.    Trukmė
ir finansinis poveikis 
              1.7.    Numatytas
(-i) valdymo būdas (-ai) 
2.           VALDYMO PRIEMONĖS 
              2.1.    Priežiūros
ir atskaitomybės taisyklės 
              2.2.    Valdymo
ir kontrolės sistema 
              2.3.    Sukčiavimo
ir pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-ės) 
              3.2.    Numatomas
poveikis išlaidoms 
              3.2.1. Numatomo poveikio
išlaidoms suvestinė 
              3.2.2. Numatomas poveikis
bendrosios įmonės „Švarus dangus 2“ asignavimams 
              3.2.3. Numatomas poveikis
bendrosios įmonės „Švarus dangus 2“ žmogiškiesiems ištekliams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių įnašai 
              3.3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA 
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Tarybos
reglamento dėl bendrosios įmonės „Švarus dangus 2“
pasiūlymas 
1.2.        Atitinkama (-os) politikos
sritis (-ys) VGV / VGB sistemoje[28]

Politikos
sritis – 08 Moksliniai tyrimai ir inovacijos
Veikla
– Programa „Horizontas 2020“
1.3.        Pasiūlymo (iniciatyvos)
pobūdis 
¨ Pasiūlymas (iniciatyva) susijęs
(-usi) su nauja priemone 
¨ Pasiūlymas (iniciatyva) susijęs
(-usi) su nauja priemone, kuri bus priimta įgyvendinus
bandomąjį projektą ir (arba) atlikus parengiamuosius veiksmus[29] 
X Pasiūlymas
(iniciatyva) susijęs (-usi) su esamos priemonės galiojimo
pratęsimu 
¨ Pasiūlymas (iniciatyva) susijęs
(-usi) su priemone, perorientuota į naują priemonę 
1.4.        Tikslas (-ai)
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Svarbiausia
yra padidinti Europos aeronautikos technologijų konkurencingumą ir
aplinkosauginį veiksmingumą atsižvelgiant į strategijos „Europa
2020“ bei Baltosios knygos dėl transporto tikslus ir programos „Horizontas
2020“ transporto užduotį. 
1.4.2.     Konkretus (-ūs) tikslas
(-ai) ir atitinkama VGV / VGB veikla 
Konkretūs tikslai
Bendrosios
įmonės „Švarus dangus 2“ tikslai:
1.       Prisidėti
prie mokslinių tyrimų veiklos, inicijuotos pagal Reglamentą (EB)
Nr. 71/2008, užbaigimo, 2013 m. ... Europos Parlamento ir Tarybos reglamento
(ES) Nr. .../2013, kuriuo sukuriama bendroji mokslinių tyrimų ir
inovacijų programa „Horizontas 2020“, įgyvendinimo bei 2013 m. ...
Tarybos sprendimo (ES) Nr. .../2013/ES, kuriuo sukuriama programos „Horizontas
2020“ specialioji programa, veiklos ramsčio „Visuomenės uždaviniai“
uždavinio sukurti išmanias, netaršias ir integruotas transporto sistemas,
įgyvendinimo;
2.       Padėti
siekti bendrosios technologijų iniciatyvos „Švarus dangus 2“ tikslų,
visų pirma integruoti, demonstruoti ir patvirtinti technologijas, kurios
gali:
a)       padidinti
orlaivių kuro naudojimo efektyvumą ir taip išmetamo CO2 kiekį
sumažinti 20–30%, palyginti su moderniausiais orlaiviais, kurie bus
pradėti eksploatuoti 2014 m.;
b)       sumažinti
orlaivių išmetamo NOx kiekį ir keliamo triukšmo lygį
20–30 %, palyginti su moderniausiais orlaiviais, kurie bus pradėti
eksploatuoti 2014 m.;
Jie
turi būti pasiekti iki 2024 m. 
Atitinkama VGV / VGB veikla
Pavadinimas
– 08 Moksliniai tyrimai ir inovacijos
1.4.3.     Numatomas (-i) rezultatas
(-ai) ir poveikis
Nurodyti poveikį, kurį pasiūlymas
(iniciatyva) turėtų turėti tiksliniams gavėjams
(tikslinėms grupėms).
Aviacijos
srities suinteresuotieji subjektai galės veikti drauge ir tai darys
teigiamą poveikį aplinkai bei skatins rinkos plėtrą.
Padidės
aeronautikos pramonės konkurencingumas. Šia iniciatyva bus sudarytos
sąlygos stabiliam augimui naudos visuomenei ir ekonomikos augimo
požiūriu. Bus užtikrintas programos „Švarus dangus 1“, kurios vykdymas
turėtų baigtis 2017 m., tęstinumas. 
Numatomą
programos „Švarus dangus 2“ biudžetą papildys didesnės privačios
investicijos į mokslinius tyrimus ir bus paskatintos didelės investicijos
į naujos kartos ekologiškus orlaivius, variklius ir sistemas. 
1.4.4.     Rezultatų ir poveikio
rodikliai 
Nurodyti
pasiūlymo (iniciatyvos) įgyvendinimo stebėjimo rodiklius.
Bendrosios
įmonės „Švarus dangus 2“ padarytą pažangą stebės ir
vertins tiek išorės, tiek vidaus organizacijos. 
Visų
pirma, pažangos stebėseną atliks bendrosios įmonės
programos biuras. Kitas etapas – bendroji įmonė kartu su
nepriklausomais išorės ekspertais kasmet atliks technines peržiūras.
Be to, mokslinis komitetas išanalizuos peržiūros rezultatus ir pateiks
savo nuomonę. 
Pažangos
stebėsena bus vykdoma taikant gerai apibrėžtus pagrindinius veiklos
rodiklius, susijusius su techniniais, valdymo ir finansiniais klausimais,
pavyzdžiui, biudžeto vykdymo, skundų skaičiaus, laiko iki išmokėjimo,
laiko iki dotacijos paskyrimo ir t. t., 
Dabartinės
programos „Švarus dangus“ poveikio vertinimą atliks technologijų
vertintojas. 
Visos
programos išorės vertinimą organizuos Europos Komisija, o atliks
nepriklausomi ekspertai.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai 
Reikalingas
visų šalių visapusiškas įsipareigojimas. Pasiūlymą
dėl „Švarus dangus 2“ rengę privatūs nariai jau pasirašė
ketinimų protokolą. 
1.5.2.     Papildoma ES dalyvavimo nauda
Aeronautikos
srities technologiniai pajėgumai yra labai specializuoti, papildo vienas
kitą ir geografiniu požiūriu pasiskirstę po visą
Europą.  Todėl orlaivių ekologiškumui didinti skirtos
mokslinių tyrimų darbotvarkės mastas ir aprėptis peržengia
valstybių sienas ir viršija atskirų valstybių finansinio
įsipareigojimo ir mokslinių tyrimų pajėgumus.   
Dėl
aeronautikos pramonės europinio masto nacionalinėmis programomis
neįmanoma iki galo išspręsti pagrindinių technologinių
uždavinių. Tik plataus masto programa su aiškios struktūros ir
kryptinga mokslinių tyrimų darbotvarke būtų galima
paskatinti reikiamą technologijų proveržį.
1.5.3.     Panašios patirties išvados
Bendrąją
įmonę „Švarus dangus“ Taryba įsteigė 2007 m. reaguodama
į poreikį mažinti intensyvėjančio oro eismo poveikį
aplinkai. Buvo akivaizdu, jog reikia sumažinti orlaivių išmetamų
teršalų kiekį. Mokslinių tyrimų programa „Švarus dangus 1“
siekiama šių tikslų iki 2017 m. Kol kas taikant technologinius
patobulinimus išmetamo CO2 kiekis sumažintas 20 %.  
Bendrajai
įmonei „Švarus dangus“ pavyko sulaukti aukšto lygio plataus visų
pagrindinių suinteresuotųjų subjektų, įskaitant
daugybę MVĮ, dalyvavimo. Nuo pat įsteigimo bendroji
įmonė „Švarus dangus“ sėkmingai daro pažangą siekdama
strateginių aplinkos apsaugos tikslų.
1.5.4.     Suderinamumas ir galima
sąveika su kitomis atitinkamomis priemonėmis
Kalbant
apie suderinamumą su valstybių narių programomis, dėl
ilgalaikio pobūdžio, tvirto įmonių įsipareigojimo ir
dėl to, kad valstybės narės tiesiogiai dalyvauja per valstybių
atstovų grupę, kuri tarnauja kaip keitimosi informacija platforma,
„Švarus dangus 2“ užtikrina nuolatinį bendradarbiavimą.  Be to,
kadangi pramonės, valstybių ir regionų atstovai dalyvauja
rengiant programą ir savo nacionalinėms ar regioninėms valdžios
institucijoms teiks grįžtamąją informaciją, bus užtikrinta
maksimali sinergija.  Tikimasi, kad „Švarus dangus 2“ atliks sverto
vaidmenį, ir tai leistų sužinoti apie nacionaliniu ir ES lygmeniu
vykdomas pagalbines programas ir galbūt jas iš dalies perorientuoti. 
1.6.        Trukmė ir finansinis
poveikis 
X Pasiūlymo
(iniciatyvos) trukmė ribota 
–     
X  Pasiūlymas
(iniciatyva) galioja nuo 2014 01 01 iki 2024 12 31 
–     
X  Finansinis poveikis
nuo 2014 m. iki 2020 m. (įsipareigojimų asignavimai)
–     
X  Finansinis poveikis
nuo 2014 m. iki 2024 m. (mokėjimų asignavimai)
¨ Pasiūlymo (iniciatyvos) trukmė
neribota
–     
Įgyvendinimo pradinis laikotarpis – nuo MMMM
iki MMMM,
–     
vėliau – visuotinis taikymas.
1.7.        Numatytas (-i) valdymo
būdas (-ai)[30] 
¨ Komisijos vykdomas tiesioginis valdymas
–     
¨  per vykdomąsias įstaigas 
–     
¨ Pasidalijamasis valdymas su valstybėmis narėmis
–     
X Netiesioginis valdymas pavedant biudžeto vykdymo užduotis:
–     
     ¨         tarptautinėms organizacijoms ir jų agentūroms
(nurodyti);
–     
¨  EIB ir Europos investicijų bankui;
–     
X  Finansinio
reglamento 209 straipsnyje nurodytoms įstaigoms;
–     
     ¨         viešosios teisės įstaigoms;
–     
¨  įstaigoms, kurių veiklą reglamentuoja privatinė
teisė, veikiančioms viešųjų paslaugų srityje, jeigu
jos pateikia pakankamas finansines garantijas;
–     
¨  pakankamas finansines garantijas pateikusioms įstaigoms,
kurių veiklą reglamentuoja valstybės narės privatinė
teisė ir kurioms pavesta įgyvendinti viešojo ir privačiojo
sektorių partnerystę;
–     
¨ asmenims, kuriems pavestas konkrečių BUSP veiksmų
vykdymas pagal ES sutarties V antraštinę dalį ir nurodytiems
atitinkamame pagrindiniame teisės akte.
Pastabos 
Nėra
2.           VALDYMO PRIEMONĖS 
2.1.        Priežiūros ir
atskaitomybės taisyklės 
Nurodyti dažnumą
ir sąlygas.
BĮ
„Švarus dangus 2“ bus stebima palaikant tarpininkavimo ryšius, kaip numatyta
įstatų 6 ir 20 punktuose.
Kadangi
BĮ „Švarus dangus 2“ yra ES viešojo ir privačiojo sektorių
partnerystės įstaiga, kuriai taikomas Finansinio reglamento 209
straipsnis, jos veiklai taikomos griežtos stebėsenos taisyklės. 
Stebėsena
vykdoma:
-
prižiūrint valdybai;
-
išorės ekspertams vykdant laikotarpio vidurio ir galutinius vertinimus
(kas 3 metus ir programos pabaigoje, Komisijai prižiūrint);
2.2.        - BĮ darbo planas ir jos
metinė veiklos ataskaita. Valdymo ir kontrolės sistema
2.2.1.     Vidaus kontrolės sistema 
Komisija
per įgaliotąjį leidimus suteikiantį pareigūną
užtikrins, kad bendrajai įmonei „Švarus dangus 2“ taikomos taisyklės
visiškai atitiktų Finansinio reglamento 60 ir 61 straipsnius. Bendrosios
įmonės „Švarus dangus 2“ stebėjimo nuostatos, įskaitant
dėl narystės valdyboje, ir ataskaitų teikimo nuostatos
užtikrins, kad Komisijos tarnybos galėtų įvykdyti
atskaitomybės reikalavimus kolegijai ir biudžeto valdymo institucijai.
Bendrosios
įmonės „Švarus dangus 2“ vidaus kontrolės sistema grindžiama:
-
vidaus kontrolės standartų įgyvendinimu suteikiant ne mažesnes
garantijas kaip Komisijos garantijos;
-
geriausių projektų atrankos procedūromis (atliekant
nepriklausomą vertinimą) ir nustatant jas teisinėmis
priemonėmis;
-
projektų ir sutarčių valdymu kiekvieno projekto įgyvendinimo
laikotarpiu;
- ex ante visų 100 %
reikalavimų patikrinimu, įskaitant audito pažymėjimų
gavimą ir išlaidų metodų ex ante sertifikavimą; 
-
dalies reikalavimų ex post auditais, vykdomais kaip
„Horizontas 2020“ ex post auditai;
-
moksliniu projektų rezultatų vertinimu.
Siekiant
sumažinti interesų konfliktų riziką, neatsiejamą nuo
bendrosios įmonės „Švarus dangus 2“, nustatytos įvairios
priemonės, visų pirma, vienodos balsavimo teisės Komisijai ir
pramonės partneriams valdyboje, Komisijos pasiūlymu valdybos vykdoma
vykdomojo direktoriaus atranka, darbuotojų nepriklausomumas, paskelbtais
atrankos kriterijais pagrįstas nepriklausomų ekspertų vertinimas
kartu numatant apeliacijos mechanizmus ir išsamų interesų deklaravimą.
Vienas pagrindinių bendrosios įmonės „Švarus dangus 2“
uždavinių – nustatyti etines ir organizacines vertybes; Komisija
stebės šį procesą.
2.2.2      Kontrolės mechanizmų
sąnaudos ir nauda
Bendrosios
įmonės atžvilgiu Komisijos vidaus auditorius turi tuos pačius
įgaliojimus, kaip ir Komisijos atžvilgiu. Be to, prireikus valdyba gali
imtis priemonių, kad būtų įsteigta bendrosios
įmonės vidaus audito grupė.
Bendrosios
įmonės „Švarus dangus 2“ vykdomasis direktorius, kaip
įgaliotasis leidimus suteikiantis pareigūnas, privalės
įdiegti ekonomiškai efektyvią vidaus kontrolės ir valdymo
sistemą. Jis turės pateikti Komisijai ataskaitą apie
priimtą vidaus kontrolės sistemą.
Komisija
stebės taisyklių nevykdymo riziką naudodama ataskaitų
sistemą, kurią ji parengs, ir apžvelgdama ex post auditų
(kurie bus visą programą „Horizontas 2020“ apimančių ex
post auditų dalis) poveikį iš bendrosios įmonės „Švarus
dangus 2“ europines lėšas gavusiems subjektams. 
Sukurta
kontrolės sistema turės būti atsižvelgiama į ES
lėšų gavėjų bei teisėkūros institucijų
stiprų įsitikinimą, kad su kontrole, pagal kurią
reikalaujama, kad klaidų riba būtų 2 %, susijusi našta
pernelyg padidėjo. Dėl to kyla rizika sumažinti Sąjungos
mokslinių tyrimų programos patrauklumą ir todėl neigiamai
paveikti Sąjungos mokslinius tyrimus ir inovacijas.
2011 m.
vasario 4 d. Europos Vadovų Taryba padarė išvadą, kad „Itin
svarbu supaprastinti ES priemones, kuriomis siekiama skatinti mokslinius
tyrimus, technologinę plėtrą ir inovacijas, siekiant sudaryti
palankesnes sąlygas geriausiems mokslininkams ir novatoriškiausioms
bendrovėms jas įsisavinti, visų pirma atitinkamoms institucijoms
susitariant dėl naujos pusiausvyros tarp pasitikėjimo ir
kontrolės bei tarp rizikavimo ir rizikos vengimo“ (žr. EUCO 2/1/11 REV1,
2011 m. kovo 8 d., Briuselis).
2010
m. lapkričio 11 d. (P7_TA(2010)0401) rezoliucijoje „Dėl
mokslinių tyrimų programų įgyvendinimo paprastinimo“
Europos Parlamentas aiškiai parėmė didesnę klaidų
riziką finansuojant mokslinius tyrimus ir „išreiškė
susirūpinimą, kad dabartinė 7BP valdymo sistema ir praktika yra
grindžiama vien kontrolės priemonėmis, o tai sukelia išteklių
švaistymą, sąlygoja negausų dalyvavimą ir nepatrauklią
mokslininkams aplinką; susirūpinęs pažymi, kad atrodo, jog
dabartinė valdymo sistema, kuri visiškai nepakanti rizikai, vengia rizikos,
o ne ją valdo“. 
Todėl
suinteresuotosios šalys ir ES institucijos sutinka, kad, be klaidų lygio,
reikia atsižvelgti ir į įvairius tikslus ir interesus, ypač
į ES mokslinių tyrimų politikos sėkmę,
tarptautinį konkurencingumą ir mokslinę kompetenciją. Kartu
akivaizdu, jog biudžetą reikia valdyti efektyviau ir veiksmingiau bei
užtikrinti, kad nebūtų sukčiaujama ir švaistomos lėšos. 
Kaip
nurodyta, Komisija stebės taisyklių neatitikties riziką
naudodama ataskaitų sistemą, kurią ji parengs, ir apžvelgdama ex
post auditų (kurie bus visą programą „Horizontas 2020“
apimančių ex post auditų dalis) poveikį subjektams,
gaunantiems europines lėšas iš bendrosios įmonės „Švarus dangus
2“. 
2.2.3.     Numatomas neatitikties rizikos
lygis 
Kaip
Komisija nurodė „Horizonto 2020“ finansinėje teisės akto
pažymoje, pasiekti, kad likutinių klaidų lygis būtų
mažesnis nei 2 % visų išlaidų per visą programos
laikotarpį, lieka galutiniu tikslu, todėl ji pasiūlė
keletą supaprastinimo priemonių. Tačiau reikia atsižvelgti
į pirmiau išdėstytus kitus tikslus ir į išlaidas kontrolei.
Kadangi
dalyvavimo BĮ „Švarus dangus 2“ taisyklės yra iš esmės tokios
pat, kokias naudos Komisija, ir kadangi gavėjai bus panašaus rizikos
profilio kaip Komisijos gavėjai, galima tikėtis, kad klaidų
lygis bus panašus kaip tas, kurį Komisija nustatė
„Horizontui 2020“; t. y. galima pagrįstai užtikrinti, kad klaidų
rizika daugiamečiu išlaidų laikotarpiu kasmet svyruotų nuo 2 iki
5 %, o galutinis tikslas būtų užtikrinti, kad
daugiamečių programų įgyvendinimo pabaigoje likutinių
klaidų dydis būtų kuo artimesnis 2 % (atsižvelgus į
visų auditų, taisomųjų ir susigrąžinimo priemonių
finansinį poveikį).
Išsamiau
apie tikėtiną su dalyviais susijusį klaidų lygį
paaiškinta „Horizonto 2020“ finansinėje teisės akto pažymoje.
2.3.        Sukčiavimo ir
pažeidimų prevencijos priemonės
Komisija
užtikrins, kad bendroji įmonė „Švarus dangus 2“ taikytų kovos su
sukčiavimu visuose valdymo proceso etapuose procedūras. Buvo
patikrinta, ar pasiūlymuose dėl programos „Horizontas 2020“ numatytos
veiksmingos apsaugos nuo sukčiavimo priemonės, ir atliktas jų
poveikio vertinimas. Apskritai pasiūlytos priemonės turėtų
padaryti teigiamą poveikį kovai su sukčiavimu; daugiau
dėmesio bus skiriama rizika grindžiamam auditui ir sustiprintam moksliniam
vertinimui ir kontrolei.
Komisija
tinkamomis priemonėmis užtikrins, kad įgyvendinant pagal šį
reglamentą finansuojamus veiksmus Sąjungos finansiniai interesai
būtų saugomi ir kad tuo tikslu būtų taikomos
prevencinės kovos su sukčiavimu, korupcija ir kitokia neteisėta
veikla priemonės, vykdomi veiksmingi patikrinimai, taip pat, jei nustatoma
pažeidimų, atgaunamos nepagrįstai išmokėtos sumos ir prireikus
skiriamos veiksmingos ir proporcingos atgrasomosios sankcijos.
Bendroji
įmonė „Švarus dangus 2“ jau bendradarbiauja su Komisijos tarnybomis
klausimais, susijusiais su sukčiavimu ir pažeidimais; Komisija užtikrins,
kad bendradarbiavimas tęstųsi ir būtų sustiprintas. 
Audito
Rūmai turės įgaliojimus atlikti visų dotacijų
gavėjų, rangovų ir subrangovų, pagal programą gavusių
Sąjungos lėšų, dokumentų auditą ir auditą
vietoje.
Europos
kovos su sukčiavimu tarnyba (OLAF) gali, laikydamasi Reglamente
(Euratomas, EB) Nr. 2185/96 nustatytų procedūrų, atlikti
ūkinės veiklos vykdytojų, tiesiogiai arba netiesiogiai
susijusių su tokiu finansavimu, patikrinimus ir patikras vietoje, siekdama
nustatyti, ar vykdant dotacijos susitarimą, dotacijos sprendimą ar
sutartį dėl Sąjungos lėšų skyrimo nebūta
Sąjungos finansiniams interesams kenkiančių sukčiavimo,
korupcijos ar kitos neteisėtos veiklos atvejų.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama daugiametės
finansinės programos išlaidų kategorija ir biudžeto išlaidų
eilutė 
·      Prašomos sukurti naujos biudžeto eilutės: Taip
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris 1a išlaidų kategorija – „Konkurencingumas augimui ir darbo vietų kūrimui skatinti“ || DIF/NDIF || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
 1A || 08.020734 (pagrindinė eilutė: 08.020304) || DIF || TAIP || TAIP || TAIP || TAIP 
3.2.        Numatomas poveikis išlaidoms 
3.2.1.     Numatomo poveikio išlaidoms
suvestinė 
mln. EUR (tūkstantųjų tikslumu)
 Daugiametės finansinės programos išlaidų kategorija: || Skaičius || Išlaidų kategorija: 1A Konkurencingumas augimui ir darbo vietų kūrimui skatinti 
 Bendroji įmonė „Švarus dangus 2“ ||   ||   || 2014 metai   || 2015 metai || 2016 metai || 2017 metai || 2018 metai || 2019 metai || 2020 metai || 2021–2024 m. || IŠ VISO 
 1 antraštinė dalis. Personalo išlaidos || Įsipareigojimai || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646 
 Mokėjimai || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646 
 2 antraštinė dalis. Infrastruktūra ir veiklos išlaidos || Įsipareigojimai || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354 
 Mokėjimai || (2 a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354 
 3 antraštinė dalis. Veiklos išlaidos || Įsipareigojimai || (3 a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1760,000 
 Mokėjimai || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1760,000 
 IŠ VISO asignavimų bendrajai įmonei „Švarus dangus 2“ || Įsipareigojimai || =1+1a +3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1800,000 
 Mokėjimai || =2+2a +3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1800,000 
 Daugiametės finansinės programos išlaidų kategorija: || 1A || „Administracinės išlaidos“ 
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || IŠ VISO 
 GD: RTD ||   || 
  Žmogiškieji ištekliai || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
  Kitos administracinės išlaidos || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0 
 IŠ VISO Mokslinių tyrimų GD ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
 IŠ VISO asignavimų pagal daugiametės finansinės programos 1A IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414 
mln. EUR (tūkstantųjų tikslumu)
   ||   ||   || 2014 metai   || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 102,432 || 352,703 || 252,778 || 203,678 || 355,226 || 305,404 || 232,193 ||   || 1804,414 
 Mokėjimai || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1804,414 
3.2.2.     Numatomas poveikis bendrosios
įmonės asignavimams 
–     
¨  Pasiūlymui (iniciatyvai) įgyvendinti veiklos asignavimai nenaudojami

–     
X  Pasiūlymui
(iniciatyvai) įgyvendinti veiklos asignavimai naudojami taip:
Įsipareigojimų
asignavimai mln. EUR (tūkstantųjų tikslumu)
 Nurodyti tikslus ir rezultatus   ò ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai ir vėliau || IŠ VISO 
 REZULTATAI || 
 Rūšis[31]   || Vidutinės išdirbio || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Bendras skaičius || Iš viso išlaidų || 
 Vykdyti programos „Švarus dangus“ metinę darbo programą[32] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Dotacijos || Pasirašytos dotacijos || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1760,000 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IŠ VISO IŠLAIDŲ || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000 
3.2.3.     Numatomas poveikis
žmogiškiesiems ištekliams 
3.2.3.1.  Bendrosios įmonės
„Švarus dangus 2“ suvestinė
–     
X  Pasiūlymui
(iniciatyvai) įgyvendinti administracinio pobūdžio asignavimai
nenaudojami 
–     
¨  Pasiūlymui (iniciatyvai) įgyvendinti administracinio
pobūdžio asignavimai naudojami taip:
Darbuotojų
skaičių (visos darbo dienos ekvivalentas)[33]
   || 2014 metai[34]   || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai 
 Pareigūnai (AD lygio) ||   ||   ||   ||   ||   ||   ||   ||   ||   ||   ||   
 Pareigūnai (AST lygio) ||   ||   ||   ||   ||   ||   ||   ||   ||   ||   ||   
 Sutartininkai || 6 || 6 || 6 || 6 || 6 || 6 || 6 || 5 || 4 || 3 || 2 
 Laikinieji darbuotojai (AD lygio) || 27 || 32 || 32 || 32 || 30 || 30 || 30 || 27 || 27 || 27 || 24 
 Laikinieji darbuotojai (AST lygio) || 4 || 4 || 4 || 4 || 4 || 4 || 4 || 4 || 3 || 2 || 2 
 Deleguotieji nacionaliniai ekspertai ||   ||   ||   ||   ||   ||   ||   ||   ||   ||   ||   
 IŠ VISO || 37 || 42 || 42 || 42 || 40 || 40 || 40 || 36 || 34 || 32 || 28 
mln. EUR (tūkstantųjų tikslumu)
   || 2014 metai[35]   || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai 
 Pareigūnai (AD lygio) ||   ||   ||   ||   ||   ||   ||   ||   ||   ||   ||   
 Pareigūnai (AST lygio) ||   ||   ||   ||   ||   ||   ||   ||   ||   ||   ||   
 Sutartininkai || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115 
 Laikinieji darbuotojai (AD lygio) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160 
 Laikinieji darbuotojai (AST lygio) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263 
 Deleguotieji nacionaliniai ekspertai ||   ||   ||   ||   ||   ||   ||   ||   ||   ||   ||   
 IŠ VISO || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538 
3.2.3.2.  Numatomi susijusio GD
žmogiškųjų išteklių poreikiai
–     
¨  (Pasiūlymui (iniciatyvai) įgyvendinti žmogiškieji ištekliai
nenaudojami 
–     
X  (Pasiūlymui
(iniciatyvai) įgyvendinti žmogiškieji ištekliai naudojami taip:
Sąmatą nurodyti skaičiais
   || 2014 metai || 2015 metai || 2016 metai || 2017 metai || 2018 metai || 2019 metai || 2020* metai 
 ||  Etatų plano pareigybės (pareigūnai ir laikinieji darbuotojai) 
 XX 01 01 01 (Komisijos būstinė ir atstovybės) ||   ||   ||   ||   ||   ||   ||   
 XX 01 01 02 (Delegacijos) ||   ||   ||   ||   ||   ||   ||   
 XX 01 05 01 (Netiesioginiai moksliniai tyrimai) || 4 || 4 || 4 || 4 || 4 || 4 || 4 
 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   
   ||   ||   ||   ||   ||   ||   ||   
 || *Dėl etatų skaičiaus po 2020 m. bus sprendžiama vėliau.    Išorės personalas (visos darbo dienos ekvivalentais (FTE))[38] 
 XX 01 02 01 (CA, SNE, INT finansuojami iš bendrojo biudžeto) ||   ||   ||   ||   ||   ||   ||   
 XX 01 02 02 (CA, INT, JED, LA ir SNE delegacijose) ||   ||   ||   ||   ||   ||   ||   
 XX 01 04 yy[39]   || - būstinėje[40] ||   ||   ||   ||   ||   ||   ||   
 - delegacijose   ||   ||   ||   ||   ||   ||   ||   
 XX 01 05 02 (CA, SNE, INT – netiesioginiai moksliniai tyrimai) || 1 || 1 || 1 || 1 || 1 || 1 || 1 
 10 01 05 02 (CA, SNE, INT – tiesioginiai moksliniai tyrimai) ||   ||   ||   ||   ||   ||   ||   
 Kitos biudžeto eilutės (nurodyti) ||   ||   ||   ||   ||   ||   ||   
 IŠ VISO || 5 || 5 || 5 || 5 || 5 || 5 || 5 
08 yra
atitinkama politikos sritis arba biudžeto antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Laikinieji darbuotojai || JTI veiklos pažangos techninei priežiūrai Ryšiams su valstybių atstovų grupe, ACARE ir Transporto programos komitetu palaikyti Vidurio laikotarpio ir galutiniam vertinimui organizuoti patikrinimams vietoje ir (arba) auditui atlikti BTI pažangos ataskaitoms rengti Komisijos pozicijos valdyboje apibrėžimas (balsavimo ir veto teisė) Dalyvavimas posėdžiuose ir Komisijos atstovavimas valdyboje Žmogiškųjų išteklių (numatytų teisės aktuose) šaltiniai Šiuo metu programos valdymui skirtos darbo vietos, kurias reikia pakeisti arba pratęsti Darbo vietos, pagal MPS (metinę politikos strategiją) ir (arba) PBP (preliminarų biudžeto projektą) iš anksto skirtos n-tiesiems metams Darbo vietos, kurių bus prašoma kitos MPS ir (arba) PBP procedūros metu 
 Išorės personalas || ·         Administracinė parama ir patariamasis vaidmuo pareigūnams. 
Visos darbo dienos ekvivalento
sąnaudų apskaičiavimo aprašymas turėtų būti
įtrauktas į priedo 3 skirsnį. 
Numatomi bendrosios įmonės „Švarus
dangus 2“ žmogiškųjų išteklių poreikiai[41]
–     
¨  (Pasiūlymui (iniciatyvai) įgyvendinti žmogiškieji ištekliai
nenaudojami 
–     
X  (Pasiūlymui
(iniciatyvai) įgyvendinti žmogiškieji ištekliai naudojami taip: 
a)      Numatomi žmogiškųjų
išteklių poreikiai, finansuotini 2014–2020 m. daugiametės
finansinės programos asignavimais.
Sąmatą nurodyti skaičiais (arba
ne smulkiau nei dešimtųjų tikslumu)
   || 2014 metai[42] || 2015 metai || 2016 metai || 2017 metai || 2018 metai || 2019 metai || 2020 metai ir vėliau 
  Etatų plano pareigybės (laikinieji darbuotojai) 
   ||   ||   ||   ||   ||   ||   ||   
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) ||   ||   ||   ||   ||   ||   ||   
 Laikinieji darbuotojai (AD lygio)   || 10 || 15 || 15 || 15 || 30 || 30 || 30 
 Laikinieji darbuotojai (AST lygio) || 3 || 3 || 3 || 3 || 4 || 4 || 4 
 Iš viso || 13 || 18 || 18 || 18 || 34 || 34 || 34 
 * Darbuotojų vidutinio metinio skaičiaus ekvivalentas.    Išorės personalas (visos darbo dienos ekvivalentais (FTE))[43]   
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) ||   ||   ||   ||   ||   ||   ||   
 CA PGIV || 0 || 0 || 0 || 0 || 3 || 3 || 3 
 CA PG III || 0 || 0 || 0 || 0 || 3 || 3 || 3 
 CA PG II || 0 || 0 || 0 || 0 || 0 || 0 || 0 
 CA PG I || 0 || 0 || 0 || 0 || 0 || 0 || 0 
 Iš viso CA || 0 || 0 || 0 || 0 || 6 || 6 || 6 
 IŠ VISO || 13 || 18 || 18 || 18 || 40 || 40 || 40 
Vykdytinų
užduočių aprašymas:
 Laikinieji darbuotojai || Užduotys, kurias reikės atlikti, išvardytos bendrosios įmonės „Švarus dangus 2“ daugiamečio personalo politikos plano pareigybių aprašyme (naujausia versija 2013–2015 m.). 
 Išorės personalas || ·         Parama ir pagalba (administracinė, finansinė, techninė) laikiniesiems darbuotojams. 
Visos darbo dienos ekvivalento
sąnaudų apskaičiavimo aprašymas turėtų būti
įtrauktas į priedo 3 skirsnį. 
b)      Žmogiškieji ištekliai, finansuojami 2007–2013 m.
daugiametės finansinės programos asignavimais.[44] 
Sąmatą nurodyti skaičiais
   || 2014 metai || 2015 metai || 2016 metai || 2017 metai || 
 ||  Etatų plano pareigybės (pareigūnai ir laikinieji darbuotojai) 
   ||   ||   ||   ||   || 
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) ||   ||   ||   ||   || 
 Laikinieji darbuotojai (AD lygio) || 17 || 17 || 17 || 17 || 
 Laikinieji darbuotojai (AST lygio) || 1 || 1 || 1 || 1 || 
 ||  Išorės personalas (visos darbo dienos ekvivalentais (FTE))[45]   
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) ||   ||   ||   ||   || 
 TA ||   ||   ||   ||   || 
 CA || 6 || 6 || 6 || 6 || 
 SNE ||   ||   ||   ||   || 
 INT ||   ||   ||   ||   || 
 IŠ VISO || 24 || 24 || 24 || 24 || 
c)      Įnašas dengiant einamąsias
išlaidas, skirtas pagal 2007–2013 m. daugiametę finansinę
programą veikusios viešojo ir privačiojo sektoriaus partnerystės
įstaigos veiklai nutraukti
(eurais)
   || 2014 metai || 2015 metai || 2016 metai || 2017 metai || Iš viso[46] 
 ES įnašas grynaisiais pinigais || 2 408 093 || 2 408 093 || 3 373 054 || 3 373 054 || 11 562 294 
 Trečiųjų šalių įnašas grynaisiais pinigais || 2 408 093 || 2 408 093 || 3 373 054 || 3 373 054 || 11 562 294 
 IŠ VISO || 4 816 186 || 4 816 186 || 6 746 108 || 6 746 108 || 23 124 588 
3.2.4.     Suderinamumas su dabartine
daugiamete finansine programa 
–     
X  Pasiūlymas
(iniciatyva) atitinka dabartinę daugiametę finansinę
programą
–     
¨  Atsižvelgiant į pasiūlymą (iniciatyvą),
reikės pakeisti daugiametės finansinės programos atitinkamos
išlaidų kategorijos programavimą
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas.
Nėra
–     
¨  Įgyvendinant pasiūlymą (iniciatyvą) būtina
taikyti lankstumo priemonę arba patikslinti daugiametę finansinę
programą[47].
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas.
Nėra
3.2.5.     Trečiųjų
šalių įnašai 
–     
Pasiūlyme (iniciatyvoje) nenumatyta bendro su
trečiosiomis šalimis finansavimo 
–     
X Pasiūlyme
(iniciatyvoje) numatytas bendras finansavimas apskaičiuojamas taip:
Asignavimai mln. EUR (tūkstantųjų
tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020+ metai || Iš viso 
 Programos „Švarus dangus“ privačių narių įnašas grynaisiais pinigais administracinėms išlaidoms padengti || 1,838 || 2,097 || 2,160 || 3,048 || 4,584 || 4,749 || 21,524 || 40,000 
 Programos „Švarus dangus“ privačių narių įnašas grynaisiais pinigais veiklos išlaidoms padengti* || 0 || 0 || 0 || 0 || 0 || 0 || 0 || 0 
 IŠ VISO bendrai finansuojamų asignavimų || 1,838 || 2,097 || 2,160 || 3,048 || 4,584 || 4,749 || 21,524 || 40,000 

Visi kitų nei Sąjunga narių įnašai nustatyti Tarybos
reglamento dėl bendrosios įmonės „Švarus dangus 2“ 4
straipsnyje.
3.3.        Numatomas poveikis
įplaukoms 
–     
X  Pasiūlymas
(iniciatyva) neturi finansinio poveikio įplaukoms
–     
¨  Pasiūlymas (iniciatyva) turi finansinį poveikį:
–                   
¨         nuosaviems ištekliams 
–                   
¨         įvairioms įplaukoms 
mln. EUR (tūkstantųjų
tikslumu)
 Biudžeto įplaukų eilutė || Einamųjų finansinių metų asignavimai || Pasiūlymo (iniciatyvos) poveikis[48]   
 N metai || N+1 metai || N+2 metai || N+3 metai || Atsižvelgiant į poveikio trukmę įterpti reikiamą metų skaičių (žr. 1.6 punktą) 
 ...... straipsnis ||   ||   ||   ||   ||   ||   ||   ||   
Įvairių
asignuotųjų įplaukų atveju nurodyti biudžeto išlaidų
eilutę (-es), kuriai (-oms) daromas poveikis.
Nurodyti
poveikio įplaukoms apskaičiavimo metodą. 
[1]               Ši suma yra orientacinė ir priklausys nuo
galutinės sumos, kuri bus skirta Mokslinių tyrimų ir
inovacijų GD pirmiau minėtam uždaviniui atlikti. 
[2]               OL … [EP nuomonė]
[3]               OL … [ESRK nuomonė]
[4]               OL L 412, 2006 12 30, p. 1.
[5]               OL L 400, 2006 12 30, p. 86.
[6]               COM(2010) 2020 galutinis.
[7]               OL … [BP „Horizontas 2020“]
[8]               OL … [SP „Horizontas 2020“]
[9]               OL L 30, 2008 2 4, p. 1–20.
[10]             SEC(2011) 1072 final.
[11]             http://www.cleansky.eu/sites/default/files/news/csjuconsultationreview_final.pdf
[12]             OL L 298, 2012 10 26, p. 1.
[13]             OL … [programos „Horizontas 2020“ orientacinis dokumentas]

[14]             OL L 362, 2012 12 31, p. 1.
[15]             OL L 298, 2012 10 26, p. 1.
[16]             OL 56, 1968 3 4, p.1.
[17]             OL L 136, 1999 5 31, p. 1.
[18]             OL L 292, 1996 11 15, p. 2–5.
[19]             OL L 136, 1999 5 31, p. 15
[20]             OL L 145, 2001 5 31, p. 43.
[21]             OL L 264, 2006 9 25, p. 13–19.
[22]             OL L 64, 2007 3 2, p. 1. 
[23]             Šis sąrašas remiasi Reglamento (EB) Nr. 71/2008 II
priedu ir yra atnaujintas pagal galiojančius dotacijų susitarimus,
kuriuos pasirašė bendroji įmonė „Švarus dangus“.
[24]             Pieš tai buvusi Stork Aerospace
[25]             Pieš tai buvusi Volvo Aero Norge AS
[26]             Pieš tai buvusi Volvo Aero Corporation 
[27]             Pieš tai buvusi UMECO Structural Materials (DERBY)
Limited; Pieš tai buvusi Advanced Composites Group (ACG)
[28]             VGV – veikla grindžiamas valdymas, VGB – veikla
grindžiamas biudžeto sudarymas.
[29]             Kaip nurodyta Finansinio reglamento 54 straipsnio 2 dalies
a arba b punkte.
[30]             Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“
http://www.cc.cec/budg/man/budgmanag/budgmanag_en.html .
[31]             Rezultatai – tai būsimi produktai ir paslaugos (pvz.,
finansuota studentų mainų, nutiesta kelių kilometrų ir
kt.).
[32]             Kaip apibūdinta 1.4.2 dalyje „Konkretus (-ūs)
tikslas (-ai)...“
[33]             Kalbant apie ES viešojo ir privačiojo sektorių
partnerysčių įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[34]             N metai yra pasiūlymo (iniciatyvos) įgyvendinimo
pradžios metai.
[35]             N metai yra pasiūlymo (iniciatyvos) įgyvendinimo
pradžios metai.
[36]             Standartinių išlaidų panaudojimas: 47 000
EUR kasmet + 2 % vidutinio metinio augimo.
[37]             Standartinių išlaidų panaudojimas: 108 000
EUR kasmet + 2 % vidutinio metinio augimo.
[38]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas
darbuotojas („Intérimaire“). 
[39]             Neviršijant ribos, nustatytos išorės personalui,
finansuojamam iš veiklos asignavimų (buvusių BA eilučių).
[40]             Būtina struktūriniams fondams, Europos žemės
ūkio fondui kaimo plėtrai (EŽŪFKP) ir Europos žuvininkystės
fondui (EŽF).
[41]             Kalbant apie ES viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, šis skirsnis pateikiamas informacijos tikslais.
[42]             Nuo 2014 iki 2017 m. darbuotojams bus mokama iš 7BP
asignavimų pagal Reglamentą (EB) Nr. 71/2008. 
[43]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas
darbuotojas („Intérimaire“).
[44]             Kalbant apie ES viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[45]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“); INT – per agentūrą įdarbintas
darbuotojas („Intérimaire“). 
[46]             Visas ES įnašas grynaisiais pinigais turėtų
siekti sumą, kuri iš anksto numatyta 2013 m. biudžete įstaigos 2007–2013 m.
veiklai pabaigti.
[47]             Žr. Tarpinstitucinio susitarimo 19 ir 24 punktus.
[48]             Tradiciniai nuosavi ištekliai (muitai, cukraus
mokesčiai) turi būti nurodomi grynosiomis sumomis, t. y. iš bendros
sumos atskaičius 25 % surinkimo išlaidų.